به‌شی A - ئه‌نارکیزم چییه؟\nئه‌نارکیزم به به‌دواداچوون و لێکۆڵینه‌وه له سه‌رچاوه‌ی هاوبه‌شی ئه‌م قه‌یرانانه، ڕێگه‌چاره‌ی هاوبه‌ش و په‌یوه‌ست ده‌خاته ڕوو. سه‌رچاوه‌ی هاوبه‌شی ئه‌م قه‌یرانانه که پایه‌ی بنچینه‌یی ده‌سه‌ڵاتی قوچکه‌یی (hierarchical authority) ئه‌وه‌ی که گشت پێکهاته سه‌ره‌کییه‌کانی کۆمه‌ڵگه “شارستانی”یه‌کان له‌سه‌ری وه‌ساون - چ سه‌رمایه‌داریی و چ “کۆمونیست“- پێك ده‌هێنێت، شتێك نییه بێجگه له چین و پایه‌به‌ندی پێگه‌کان. له‌به‌ر ئه‌مه شیکردنه‌وه و لێکۆڵینه‌وه‌ی ئه‌نارکیسته‌کان له‌وێوه سه‌رچاوه ده‌گرێت، که ته‌واوی ده‌زگه‌کان (ڕێکخراوگه‌لێك که خوازیاری ناوه‌ندێتی ده‌سه‌ڵاتن له لووتکه‌ی پێکهاته‌کاندا) له‌سه‌ر بنه‌مای ئه‌م بنچینه‌یه داڕێژراون، له‌وانه کۆمپانیاکان، دامه‌زراوه‌ی کارگێڕی- ده‌وڵه‌تی، سوپا، باڵه رامیارییه‌کان، ده‌زگه ئایینییه‌کان، دانشگه‌کان و هیتر. پاشان ئه‌وه ده‌ستنیشان ده‌کات، که په‌یوه‌ندی توندوتۆڵی ده‌سه‌ڵاتداران به‌و جۆره پله‌وپایه‌به‌ندییه چ کاراییه‌کی نیگه‌تیڤ له‌سه‌ر تاکه‌کان، کۆمه‌ڵ و فه‌رهه‌نگ داده‌نێت. له یه‌که‌مین به‌شی ئه‌مFAQ (به‌شی A وE) هه‌وڵ ده‌ده‌ین تا سه‌رنجێك بخه‌ینه سه‌ر شیکردنه‌وه و توێژینه‌وه‌ی ئه‌نارکی له‌و پله‌وپایه‌به‌ندییه‌ی ده‌سه‌ڵات و کاراییه نیگه‌تیڤه‌کانی.\nبه‌ڵام ده‌بێت ئه‌وه‌مان له‌به‌رچاو بێت، که ئه‌نارکیزم ته‌نیا ڕه‌خنه‌یه‌ك له “نیگه‌تیڤی” و “وێرانگه‌ری” شارستانی هاوچه‌رخ نییه. به‌ڵکو پێشنیارێکه بۆ کۆمه‌ڵگه‌ی ئازاد. ئێما گۆڵدمان Emma Goldman “پرسی ئه‌نارکیزم” ئاوا ده‌رده‌بڕێت : “پرسێك که ئه‌وڕۆکه ئێمه له‌ته‌کیدا ڕووبه‌ڕووین، ئه‌وه‌یه چۆن به‌خۆمان بین و له کاتی یه‌کێتی له‌ته‌ك که‌سانی تر و هه‌ستکردن له‌ته‌ك که‌سه‌کانی تردا، تایبه‌تمه‌ندی چۆنییه‌تی خۆمان بپارێزین. “[Red Emma Speaks, pp. 158-159] به واتایه‌کی تر، چۆن ده‌توانین کۆمه‌ڵگه‌یه‌ك چێ بکه‌ین، که تێیدا لێهاتووییه‌کان و پێداویستی که‌سه‌کان بهێنرێنه دی، به‌ڵام نه‌ك به نرخی ژێرپێخستنی لێهاتوویه‌کان و پێداویستییه‌کانی که‌سانی تر! بۆ گه‌یشتن به‌م داخوازییانه، ئه‌نارکیسته‌کان ئاره‌زووی کۆمه‌ڵگه‌یه‌ك ده‌که‌ن، که تێیدا له بری کۆنترۆڵ “له‌سه‌ره‌وه بۆ خواره‌وه“ به‌هۆی پایه‌به‌ندی قوچکه‌ییی ده‌سه‌ڵاتی ناوه‌ندانه، کاروباری مرۆڤایه‌تی، به‌پێی قسه‌ی بێنیامین ترکه‌ر Benjamin Tucker “ له ڕێگه‌ی که‌سه‌کان یا ئه‌نجومه‌نه خۆبه‌خشيکانه‌وه به‌ڕێوه ده‌برێت. “ [Anarchist Reader, p. 149] له کاتێکدا که له به‌شه‌کانی داهاتووی ئه‌م FAQ (به‌شی I و J )ده‌چینه سه‌ر ڕۆشنکردنه‌وه‌ی پێشنیاره پۆزه‌تیڤه‌کانی ئه‌نارکیزم له‌مه‌ڕ به‌رپاکردنی وه‌ها کۆمه‌ڵگه‌یه‌ك - کۆنترۆڵ له “خواره‌وه‌ڕا بۆ سه‌ره‌وه”، له به‌شه سه‌ره‌تاییه‌کانیدا کرۆکی سازێنه‌رانه‌ی ئه‌نارکیزمان بۆ ده‌رده‌که‌وێت. کڕۆکی سازێنه‌ر و پۆزه‌تیڤی ئه‌نارکیزم ته‌نانه‌ت له ڕه‌خنه‌یدا له شێوه‌کاره ناته‌واوه‌کانی مارکسیزم و ”لیبرالیزم”ی ده‌ستی راستی به ئاشکرا ده‌رده‌که‌وێت. (به‌شی F و H )\nهه‌روا که کلیفۆرد هارپه‌ر Clifford Harper ده‌ڵێت: "  ئه‌نارکیزم، کاتێك که له ڕه‌یشه‌وه بناسرێت، هه‌روه‌ك گشت بۆچوونه گه‌وره‌کان، زۆر ساده‌یه - مرۆڤه‌کان له لوتکه‌ی شکۆ و گه‌وره‌یی دان، کاتێك که ئازادانه دوور له فه‌رمانڕه‌وایی ده‌ژین و له‌بری فه‌رمان وه‌رگرتن، له‌نێوان خۆیاندا بڕیار ده‌ده‌ن. " [Anarchy: A Graphic Guide, p. vii] به‌هۆی داخوازی ئه‌نارکیسته‌کانه‌وه بۆ فراوانکردنی ئازادی کۆمه‌ڵایه‌تی تا دوا پله‌ی گونجاو، ئه‌وان خوازیاری هه‌ڵوه‌شاندنه‌وه‌ی هه‌موو ده‌زگه خه‌ڵك سه‌رکوتگه‌ره‌کانن:\nتاکو ئه‌وڕۆکه مێژووی مرۆڤایه‌تی ته‌نیا وێنایه‌كی به‌رده‌وامی قوربانیبوونی ملیۆنه‌ها مرۆڤی بێتاوان له سایه‌ی شانازی بێبنه‌مای خوا، وڵات، تواناداری ده‌وڵه‌ت، شانازی نه‌ته‌وه‌یی، مافی مێژوویی، ئازادی رامیاری، خۆشگوزه‌رانی گشتیدا بووه. “ [God and the State, p. 59]\nدۆگماکان مه‌رگ و به‌سته‌ڵه‌ك له جومگه‌کانیاندایه و به گشتی کاری چه‌ند “په‌یامبه‌ر”ێکی مردووی ئایینی یا سیکیولاریستن، که په‌یڕه‌وانیان وه‌ك به‌رد له باوه‌ڕه‌کانیان بتیان چێکردووه. ئه‌نارکیسته‌کان ده‌یانه‌وێت مرۆڤی زیندوو، مردووان کفن بکا و بتوانێت درێژه به ژیانی خۆی بدات. مرۆڤی زیندوو ده‌بێت فه‌رمانڕه‌وایی مردووه‌کان بکات، نه‌ك پێچه‌وانه‌وه‌که‌ی. ئایدیۆلۆژییه‌کان دوژمنی سه‌رسه‌ختی بیری ڕه‌خنه‌گرانه و ئازادیخوازین... به په‌رتوکێکی پڕ له فه‌رمان و “وه‌ڵام” له “لێپرسراوه‌تی” و خۆبیرکردنه‌وه دوورمان ده‌خه‌نه‌وه!\nمرۆڤ ته‌نیا کاتێك به‌هێزه، که بتوانێت پێ له‌سه‌ر راستییه‌کانی دابگرێت، ئه‌وه‌ش کاتێکه که کارکرد و گوته‌کانی له ده‌روونی خۆیه‌وه سه‌رچاوه بگرن، ئه‌وسا له هه‌ر هه‌لومه‌رجێکدا بێت، ده‌زانێت چی بکات و چی بڵێت. بۆی هه‌یه تێكبشکێت، به‌ڵام هه‌رگیز شه‌رم له خۆده‌ربڕین و داننان به هۆیه‌کانی تێکشانی ناکات. " [quoted in Albert Meltzer, I couldn't Paint Golden Angels, p. 2]


دەبێتە هۆى هەڵگیرساندنى جەنگ لە ڕۆژهەڵاتى ناوەڕاست؟\n100 ساڵ لەمەوبەر، بەرپرسانی فەڕەنسا و بەریتانیا وئیتاڵیا لەكارگەی بەناوبانگی بۆرسڵین لەباشووری خۆرهەڵاتی پاریس بۆ دابەشكردنی میراتی ئیمپراتۆریەتی عوسمانییەكان كۆبوونەوە و لە10ی ئابی ساڵی 1920 گەیشتنە واژۆكردنی پەیماننامەیەك بەناوی سیڤەر.\nپەیماننامەکە ڕێگەی خۆشكرد بۆ دووبارە داڕشتنەوەی نەخشەی ڕۆژهەڵاتى ناوەڕاستى نوێ، بەڵام كۆمەڵێك گۆڕانكاری دیكە بەهاتنی كەمال ئەتاتورك ڕوویدا و جێبەجێكردنی ئەو نەخشەیەی ڕاگرت و لەئێستادا دووبارە وڵاتان ناكۆكییەكانیان بۆ كێشانەوەی نەخشەكە دەستپێكردووەتەوە.\nپەیماننامەکە چەند مەرجێكی قورسی سەپاند بەسەر عوسمانیە تێكشكاوەكاندا، سزایەک کە زۆر لەو سزایە توندتر بوو کە لە پەیماننامەی فورسایدا بەسەر ئەڵمانیادا لەبەروارێکى پیشتر لەو ساڵە سەپێنرا، ئەوەش ئیمپراتۆریەتی عوسمانیی ناچار كرد لەداواكارییەكانی بۆ زەوییەکانى ڕۆژهەڵاتی ناوەڕاست و باكوری ئەفریقیا دەستهەڵبگرێت.\nبەگوێرەى پەیماننامەكە هەر یەكە لەبەریتانیا و فەڕەنسا چەند ناوچەیەكیان وەكو ناوچەی داگیركاری خستە ژێر كۆنترۆڵی خۆیانەوە لەوانە بیابانەكانی دورگەی عەرەبی تا دەریایی ڕەش، یۆنان و ئیتاڵیاش گەرەنتیان بۆ چەند ناوچە و سامانێكی تایبەت بەخۆیان لەخۆرئاوا و باشووری توركیاوە وەرگرت، بەكۆنترۆڵكردنی بەشێكی زۆری دەریای ئیجەشەوە، بەڵام ئەستەنبۆڵ هەروەكو پایتەختی ئیمراتۆریەتی عوسمانییەكان مایەوە.\nهەر لەڕێكەوتنەكەدا چەند ناوچەیەكی گرنگ بۆ كورد و ئەرمەن وەكو ناوچەی خۆیان دیاری كراو و قەڵەمڕەوی عوسمانیەكان بەسەر ئەو ناوچانەدا كۆتایی پێهێنراو خزێنرایە ناوچە دوورە دەستەكانی ئەنادۆڵەوە.\nئەو پلانەى کە لە پەیماننامەکەدا کێشرابوو بریتى بوو لە کێشانى پێشوەختەى سنور و ئایندەى سیاسى دەوڵەتانى وەک ئیسرائیل و سوریا و لوبنان و عێراق، بەڵام لەخۆرئاوا زیاتر باس لە ڕێککەوتننامەى نهێنى سایكس بیكۆ، دەکرێت.\nناسیۆنالیزمەکانى عوسمانییەکان بەسەرۆكایەتی مستەفا كەمال ئەتاتورك پەیماننامەی سیڤەریان ڕەتكردەوە و زنجیرەیەك شەڕیان بۆ دەركردنی فەڕەنسی و یونانیی و ئیتاڵیەكان لەئەنادۆڵ دەستپێكرد و ئەوروپیەكانیان ناچار بەڕێكکەوتنێكی تر كرد بەچەند مەرجێكی نوێوە کە بە پەیماننامەى لۆزان ناسرا لە ساڵى 1923 و لەو پەیماننامەیەدا سنورى تورکیاى نوێ دیاریکرا.\nڕێكکەوتنەكە ناكۆكی لێکەوتەوە\nگەرچی 100 ساڵ بەسەر واژۆكردنی پەیماننامەکەى سیڤەردا تێدەپەڕێت، بەڵام ئامادەیەكی بەهێزی لەئێستادا هەیە بەهۆی ململانێكانی وڵاتانی خۆرهەڵاتی ناوەڕاست لەسەر ئەو سنورە ئاویانەی كە پەیماننامەکە كێشاویەتی.\nكاتێك ڕەجەب تەیب ئەردۆگان ڕێكکەوتنێكی بۆ دیاریكردنی سنوری دەریایی لەگەڵ حكومەتەكەی فایز سەڕاج لەلیبیا واژۆ کرد، ڕایگەیاند:" بەهۆی ئەو ڕێكکەوتنەی بواری هاریكاری سەربازی و وەزەوە پەیماننامەی سێڤەرمان هەڵوەشاندووەتەوە".\nجەختیشی لەسەر ئەوە كردەوە، وڵاتەكەی ئامادەیە بۆ مانۆڕی سەربازی جارێكی دیكە لەڕێگەی دەریای سپی ناوەڕاستەوە و ئەوەشی بەچركەساتێكی مێژووی وەسف كرد.\nیەکێک لەو دورگانەی كە تورکیا بەگوێرەى پەیماننامەکەى سیڤەر و لۆزان لەدەستیدا دوورگەی كاستیلۆڕێزۆی بچوك بوو كە درایە ئیتاڵیا و پاشان لەساڵی 1947 بەخشییە یۆنان، کە تەنها 2 كیلۆمەتر لەكەناراوەكانی توركیا و نزیكەی 500 كیلۆمەتر لەكەناراوەكانی یۆنانەوە دوورە.\nئەو دوورگەیە كە ڕووبەرەكەی دەگاتە 11 كیلۆمەتری چوارگۆشە و ژمارەی دانیشتوانەكەشی دەگاتە نزیكەی 500 كەس، سنورەكانی توركیا لەدەریای ناوەڕاست جیادەکاتەوە، هەر بۆیە كاتێك ئەنكەرە و تەڕابلوس ڕێكکەوتنیان بۆ كێشانی سنووری دەریایی واژۆ كرد، ئەسینا بانگهێشتی باڵێۆزی توركیا و لیبیای كرد و داوای ناوەڕۆكی پەیماننامەکەى لێكردن و ڕایگەیاند، هیچ سنورێكی هاوبەشی دەریایی لەنێوان ئەو دوو وڵاتەدا نییە.\nلەسەر پەیماننامەکەش، كیریاكۆس میتسۆتاكیس سەرۆكوەزیرانی یۆنان ڕایگەیاند، پەیماننامەکە لەسەر نەخشە هەندێك دوورگەی یۆنان دەسڕێتەوە و كەنارخستنی دیپلۆماتی لەسەر توركیا، دەسەپێنێت.\nئاماژەی بۆ ئەوەش كرد، ئەمریكا و ئەوروپا و میسر و ئیسرائیل سەرکۆنەى پەیماننامەکەیان كردووە و لەلوتكەی ئەوروپیدا لە شارى برۆکسل تاوتوێى ئەو دۆخە دەكەن.\nلەكاردانەوەیەكیشدا لەسەر ئەو ڕوداوە، پێشتریش مەولود چاوش ئۆغڵۆ، وەزیری دەرەوەی توركیا ڕایگەیاند، داواكردنی دوورگەی كاستیلۆرێزۆی بچوك كە 500 كیلۆمەتر لەئەسیناوە دوورە مایەی قبوڵكردن نیە.\nلەچەند ڕۆژی ڕابردودا سامح شوكری، وەزیری دەرەوەی میسر ڕایگەیاند، میسر و یۆنان رێكکەوتنێکیان واژۆ كردووە بۆ دیاریكردنی ناوچەی ئابووری نێوانیان، ئەو رێكکەوتنەش بۆ توركیا دۆخێكی سەخت دروست دەكات بەهۆی ئەوەی ئەو وڵاتە بەلایەوە قورسە سنورە دەریاییەكان دابەش بكرێتەوە.\nهەر بەگوێرەى ئەو ڕێککەوتنانە سنورە ئاوییە ئابووریەكانی توركیا كەمدەكرێنەوە بەو واتایەی كە توركیا بێبەش دەكرێت لەسەروەت و سامانی نەوتی و گازی سروشتی و هەروەها چالاكییەكانی ڕاوكردن لەو ناوچەیەدا.\nلەسەر ئەو ڕێكکەوتنە، وەزارەتی دەرەوەی توركیا ڕایگەیاند، ئەو ڕێكکەوتنەی نێوان میسر و یۆنان لەسەر دیاریكردنی سنورە ئاوییەکان لەلاى تورکیا وەک نەبوو هەژمار دەکرێت.\nئاماژەی بۆ ئەوەش كرد، ئەو ناوچانەی كە لەڕێكکەوتنەكەی نێوان میسر و یۆناندا هاتوون دەكەونە سنورەكانی توركیاوە.\nئەردۆگانیش دووبارە گەڕان و پشكنینی بۆ گازى لەناوچەی خۆرهەڵاتی دەریای ناوەڕاست ڕاگەیاند و ئەمەش وەک مەترسییەک بۆ هەڵگیرسانی شەڕی نێوان وڵاتانی ناوچەكە، لێى دەڕوانرێت.\nبەوتەی مایكڵ ڕۆبین نوسەر لە گۆڤارى (ناشیۆناڵ ئەنترست)ی ئەمریكی، دەرفەتی هەڵگیرسانی شەڕ لەنێوان توركیا و یۆنان گەیشتووەتە ئاستێكی باڵا زیاتر لەهەر كاتێكی ترى ململانێکانى توركی- قوبڕسى لەساڵی 1974 ەوە و ئەوەشى گەڕاندەوە بۆ ناکۆکییەکان لەبارەى کێشانەوەى سنورى ئاوى لە ڕۆژهەڵاتى ناوەڕاست و خواستى ئەردۆگان بۆ هەڵوەشاندنەوەی پەیماننامەی لۆزان و كۆنترۆڵكردنی هەندێك خاكی ئیمپراتۆریەتی عوسمانی لەدەرەوەی سنورەكانی توركیای نوێ.\nڕۆژی (چوارشەممە)ی ڕابردوو، هێزی دەریای یۆنانی چەند هێزێكی لەدەریای ئیجە بڵاوكردەوە و حاڵەتی ئامادەباشی ڕاگەیاند بەهۆی چەند چالاكیەكی توركیا بۆ گەڕان بەدوای سەرچاوەی وزە لەنزیك دوورگەكانی یۆنان كە توركیا دەلێت ناوچەی سنوری خۆیانە.\nمايكرۆسۆفت دواى 25 ساڵ كۆتايى بە ئينتەرنێت ئێكسپلۆرەر دەهێنێت\n2020.08.20 - 11:18\nبەرپرسی لقی پارتی لە هەڵەبجە: بەڵێ شەوی ڕابردوو تەقەمان بەسەر خۆپیشاندەراندا کرد\n2020.08.23 - 10:43\nهۆشیار عەبدوڵا: حکومەتى هەرێم دەیەوێت لێبڕینى موچە بەسەر فەرمانبەرە فیدراڵییەکانیشدا بسەپێنێت\n2020.08.21 - 18:56\nپۆمپیۆ پێشبینى دەکات بەمزووانە سزا بەسەر ئێراندا بسەپێنرێت\n2020.08.19 - 21:30


نێیمار ده‌ستی به‌یاخیبوون كرد و پاریس سانجێرمان به‌یاننامه‌یه‌كی بڵاوكرده‌وه – یاریگا سپۆرت\nHome/هه‌واڵه‌كان/گرنگ/نێیمار ده‌ستی به‌یاخیبوون كرد و پاریس سانجێرمان به‌یاننامه‌یه‌كی بڵاوكرده‌وه\nنێیمار ده‌ستی به‌یاخیبوون كرد و پاریس سانجێرمان به‌یاننامه‌یه‌كی بڵاوكرده‌وه\nبارزان ئه‌كره‌م 2019/07/08\nیانه‌ی پاریس سانجێرمانی فه‌ڕه‌نسی ئه‌مرۆ دووشه‌مه بڵاویكردۆه‌وه نێیمار له راهێنانه‌كانی تیپه‌كه‌ی ئاماده‌نه‌بووه، كه ده‌ستیان به ئاماده‌كاری بۆ وه‌رزی نوێی یانه‌كه كردووه.\nیانه پاریسییه‌كه له‌پێگه‌ی فه‌رمی خۆی رایگه‌یاند، ئه‌مڕۆ 8 ته‌مووز نێیمار له‌یه‌كه‌م یه‌كه‌ی مه‌شقی و راهێنانی یانه‌كه‌ی ئاماده‌نه‌بووه، بێ ئه‌وه‌ی هیچ روونكردنه‌وه‌یه‌كی پێشوه‌خته‌ی دابێت، پاریس دووپاتیكردۆته‌وه هه‌رگیز له‌گه‌ڵ ئه‌و جۆره هه‌ڵسوكه‌وتانه‌ی نێیمار دانین، بۆیه‌ش یانه‌كه رێكاری گونجاو دژی نیمۆ ده‌گرێته‌به‌ر.\nراپۆرته رۆژنامه‌وانییه‌كان له‌م دوایانه ده‌نگۆی گه‌ڕانه‌وه‌ی نییماری ته‌مه‌ن 27 ساڵان بۆ بارسێلۆنا دووپاتده‌كه‌نه‌وه، به‌وه‌ی نییمار ئێستا له‌هه‌موو كات رۆیشتنی له یانه پاریسیه‌كه نزیكتره، به‌تایبه‌تیش دوای ئه‌وه‌ی ناسر خلێفی سه‌رۆكی یانه‌كه ده‌رگای به‌ڕووی نێیماردا كرده‌وه، ئه‌گه‌ر بیه‌وێت یانه‌كه جێبێڵێت.


توێژە جیاوازەکانی گەرمیان: دەسەڵاتدارانی هەرێم هۆکاری هێنانی هێزی داگیرکەرن – کوردی – RojNews.News\nتوێژە جیاوازەکانی گەرمیان: دەسەڵاتدارانی هەرێم هۆکاری هێنانی هێزی داگیرکەرن\n03/07/2020 - 1:42:56 am\nپێنجشەممە, 2 يول 2020 – 07:17 ڕۆژنیوز – هونەر فارس\nسەرباری هەبوونی بنکە و بارەگای میتی تورک لە باشوری کوردستان، دەوڵەتی تورک هێزی زیاتریڕەوانەیباشوری کوردستان کردووە و هێرشەکانی چڕکردۆتەوە،ڕۆژی ١٩ی ئەم مانگە، فڕۆکە جەنگییەکانی دەوڵەتی داگیرکەری تورک شیلادزێ و مەتینایان بۆردوومان کرد و لە ئەنجامدا پێنج گەنجیان کۆمەڵکوژ کرد، ٢٥ی ئەم مانگەش دەوڵەتی تورک سەیرانگای کونەماسی لە سنوری سلێمانی بۆردومان کردوو بەهۆیەوە چەند کەسێک بریندار و شەهیدبوون، ئەمەش ناڕەزایەتیتوێژەکانی کوردستانیزیاتر کردووە،لەوڕوەوە توێژە جیاوازەکانی گەرمیان، بۆڕۆژنیوز دەدوێن.\nشەیما جەمال کوێخا، چالاکوان ومامۆستای زانکۆ، “پێیوایە، تورکیای داگیرکەر دەیەوێت دەسەڵاتی عوسمانی لەناوچەکەدا زیندووبکاتەوە و کوردستانیش لەچوارچێوەی ئەو دەسەڵاتەیا داگیربکات، ئەمەش دەگەڕێتەوە بۆ لاوازبوونی حکومەتی هەرێمی کوردستان و نەبوونی هێزێکی نیشتیمانی لە ناوچەکەدا، بۆیە تورکیا بەبیانوی جیاواز سنورەکانی کوردستان دەبەزێنێت و بەردەوامی بە هێرشەکانی دەدات، لەو نێوەندەشدا خەڵکانی سڤیل دەبن بەقوربانی و شەهید دەکرێن”.\nئەو مامۆستایە وتیشی: دەبێت حکومەتی عێراق و حزبە کوردییەکان لەپێناو بەرژەوەندییەکانی خۆیان نەبنە ڕێگە خۆشکەر بۆ شەهیدبوونی خەڵکانی بێتاوان، هەروەها دەبێت بەو ڕێکەوتنە سیاسی و ئابوورییانەدا بچنەوە کە لەگەڵ تورکیادا کردویانە و سنورێک بۆ دەستدرێژییەکانی تورکیا دابنێن، ئاشکراشە کە تورکیا لە شکستدایە و بەبێ بەرنامە کاردەکات و تەنها دەیەوێت هێزی خۆی بەجیهان بناسێنێت، بۆیە پێویستە لەسەر لایەنە پەیوەندیدارەکان کە چیتر ڕێگە نەدەن تورکیا لەخەونی داگیرکردنی باشوری کوردستان بەردەوام بێت، هەروەها دەکرێت هاوڵاتیان لەڕێگەی شەقام و فشاری مەدەنییەوە کار بۆ وەدەرنانی بنکە و بارەگاکانی تورکیا بکەن لەهەرێمی کوردستان.\nهەر دەربارەی پەلامار و داگیرکارییەکانی دەوڵەتی تورک عومەر عەبدوڵا، هونەرمەندی شانۆکار وتی: پیلانی تورکیا تەنها بێڕێزیکردنە بە دۆزی کورد، ئەگەر حزبەکان لەناوخۆدا ڕێگە بۆ داگیرکەر خۆشنەکەن هیچ هێزێک توانای بەرەنگار بوونەوەی ئێمەی نیە، بەڵام بەداخەوە لێرە دزینی حەفازەیەک بۆ منداڵەکەت لەناچاریدا هەرا دەنێتەوە و سەرجەم ڕاگەیاندنەکان دەهێنێتە دەنگ، کەچی خاکەکەمان داگیردەکرێت و کەس فزەی لێوەنایەت.\nئەو هونەرمەندە ئەوەشیخستەڕوو کە”لایەنە سیاسییەکان سەرباری بێ هەڵوێستییان کەچی ڕێگە بە هەڵبڕێنی دەنگی ئازادیش نادەن و سەرکۆنەی دەکەن، بۆئەوەی بەرژەوەندییەکانیان لەگەڵ وڵاتانی داگیرکەردا تێکنەچێت، ئەمەش سەلمێنەری ئەو ڕاستیەیە کە ئەمانە تەنها سەرمایەدار و گیرفان پڕکەرن نەک سیاسەتمەدار، بۆیە پێویستە لەسەر هونەرمەندان و سەرجەم چین و توێژە جیاوازەکان هەست بە بەرپرسیارێتی بکەین، بەرامبەر ئەو لەشکرکێشی و بێ ڕێزییەی بەرامبەر خاکەکامان دەکرێت.\nئاسایشەکان زیاتر لە خۆپیشاندەران بەدوای منەوە بوون.. چیرۆکی لێدانی ڕۆژنامەنووسێک


https://1baiser.com ڕێگه‌چاره‌کان له په‌راوێزی تووندوتیژییه‌کاندا |\nHome بیروڕا ڕێگه‌چاره‌کان له په‌راوێزی تووندوتیژییه‌کاندا\nهه‌موو ساڵێک ڕۆژی 25/11 یه‌که‌م ڕۆژی ده‌ستپێکی ساڵیادی به‌ره‌نگاربوونه‌وه‌ی تووندوتیژییه دژ به ژنان له سه‌رتاسه‌ری جیهاندا، و هه‌ڵمه‌ته‌که بۆ ماوه‌ی 16 ڕۆژ درێژه و به‌رده‌وامێتیی هه‌یه. ژنان له گشت شوێنێکه‌وه به میکانیزم و شێوازی جۆربه‌جۆر به‌شداریی هه‌ڵمه‌ته‌که ده‌که‌ن؛ به ئامانجی بنبڕکردنی تووندوتیژییه‌کان، بێگومان ڕێکخراوه‌کانی ژنان و مرۆڤه ئازادیخوازه‌کانیش له کوردستاندا بێ هه‌ڵوێست و بێ به‌رنامه نین سه‌باره‌ت ئه‌م پرسه.\nئه‌مساڵ له کوردستاندا، هه‌ڵمه‌ته‌که له لایه‌ک هاوکاته له‌گه‌ڵ ئه‌و هێرش و داگیرکارییه‌ی له لایه‌ن حکومه‌تی فاشیی تورکیاوه ده‌کرێت بۆ ڕۆژئاوا و له لایه‌کی دیکه‌ش هاوشانه له‌گه‌ڵ ئه‌و خۆپیشاندان و ناڕه‌زایه‌تییانه‌ی له لایه‌ن جه‌ماوه‌ری ڕۆژهه‌ڵات و باشووری کوردستانه‌وه ئه‌نجام ده‌درێت دژ به گه‌نده‌ڵی و نادادپه‌روه‌ری و قه‌یرانه جۆربه‌جۆره‌کانی هه‌ن و به گشتی له ده‌رئه‌نجامدا کاریگه‌ریی نه‌رێنی بۆ ژیانی هه‌ر هاووڵاتی و خێزانێکی کۆمه‌ڵگه‌ی هه‌ریه‌ک له‌و ناوچانه درووست کردووه، که له ئاکامدا تووندوتیژییه‌کان به هه‌موو جۆرێک ڕه‌نگدانه‌وه‌ی هه‌یه و کاریگه‌ی و ئاسه‌واری خراپیشی خستووەته سه‌ر ژیانی مرۆڤه‌کان که بێگومان گه‌ر بۆ پیاوان یه‌ک هێنده بێت بۆ ژنان دوو ئه‌وه‌نده ده‌بێت.\nداگیرکاری، قه‌یرانی ئابووری، نیشاندانی دراما تورکییه‌کان له که‌ناڵه‌کانی ڕاگه‌یاندنه‌وه، نه‌ریت و کولتووری پیاوسالاری و هه‌ندێ جاریش خودی ژنان و ناهۆشیاری و سه‌رجه‌م هۆکاره ئابووری، سیاسی، ده‌روونی، ڕاگه‌یاندن و کۆمه‌ڵایه‌تی و یاساییه‌کان هۆکاری جۆربه‌جۆرن بۆ ته‌شه‌نه‌سه‌ندنی تووندوتییژییه‌کانی دژ به ژنان ده‌کرێت، له لایه‌کی دیکه‌ش قایلبوون و بێدەنگبوونی خودی ژنان له به‌رامبه‌ر سه‌رجه‌م ئه‌و تووندوتیژییه جۆربه‌جۆره جه‌سته‌یی و ده‌روونییانه‌ی ڕووبه‌ڕووی ژنان ده‌بێته‌وه هۆکارێکی تری به‌رده‌وامیدانه به تووندوتیژییه‌کانی ده‌رهه‌قیان ده‌کرێت. وێڕای سه‌ربه‌خۆنه‌بوون و جێبه‌جێنه‌کردنی یاسا یان قوتاربوونی بکوژان و تاوانباران و ئه‌نجامده‌رانی تووندوتیژییه‌کان به گشتی هۆکاری به‌رچاو و دیاری مانه‌وه و پیاده‌کردنی تووندوتیژییه‌کانه له باشووری کوردستاندا، که به‌رپرسی یه‌که‌م له‌مه‌دا سیستمی حکومڕانی و فه‌رمانڕه‌وایانی سیاسیی کورده له باشوور.\nزۆر جار ده‌ستی تاوان بۆ ڕێکخراوه‌کانی ژنان درێژ ده‌کرێت به‌وه‌ی وێڕای زۆریی ڕێژه‌یان تووندوتیژییه‌کان درێژه‌یان هه‌یه، ئه‌مه به‌و واتایه ده‌وترێت که ڕێکخراوه‌کان به ته‌نها به‌رپرس یان خوڵقێنه‌ری ئه‌و کێشه‌یه بن، له کاتێکدا ئه‌رکی ڕێکخراوه‌کان ڕوونه و به گشتی خۆی له دوو خاڵی سه‌ره‌کیدا ده‌بینێته‌وه، که بریتین له بڵاوبوونه‌وه‌ی هۆشیاری و فشارخستنه سه‌ر ده‌سه‌ڵات بۆ گۆڕانکاری له یاسا و جێبه‌جێکردنی، واته ئه‌مه به‌و مانایه دێت که ڕێکخراوه‌کان به‌شێکی بچووکی به‌رپرسیارێتییه‌کانیان ده‌که‌وێته ئه‌ستۆ له به‌رامبه‌ر به‌شه گه‌وره‌که که به پله‌ی یه‌که‌م بریتییه له ده‌سه‌ڵاتی حکومڕانی و پلانی حکومه‌ت له ڕێی به‌رنامه‌ی وه‌زاره‌ته‌کانییەوە به تایبه‌ت سیستمی په‌روه‌رده و فێرکردن، له لایه‌کی دیکه‌ش جێبه‌جێکردنی یاسا بێ جیاوازی، به‌رزکردنه‌وه‌ی ئاستی بژێویی ژیانی خه‌ڵک و نه‌هێشتنی بێکاری، پیاچوونه‌وه‌ی که‌ناڵه‌کانی ڕاگه‌یاندن به پلان و به‌رنامه‌کانیان بۆ به‌رگرتن له هه‌ر بانگه‌شه و ڕاگه‌یاندنێکی تووندوتیژی، ئه‌نجامدانی توێژینه‌وه و لێکۆڵینه‌وه‌ی ئه‌کادیمی، کارکردن بۆ به‌هێزکردنی ڕێز و خۆشه‌ویستی و به‌ها مرۆییه‌کان و پاراستنی که‌رامه‌تی مرۆڤه‌کان و هۆشیارکردنه‌وه‌ی تاکی کورد له ڕێی فه‌لسه‌فه‌یه‌کی یه‌کگرتووی مرۆڤدۆستانه‌ی شارستانی به شێوه‌یه‌ک مرۆڤه‌کان وه‌ک یه‌ک کولتووری په‌روه‌رده‌یی ئاماده بکرێن. بۆیه که‌مکردنه‌وه‌ی جۆره‌کانی تووندوتیژیی دژ به مرۆڤه‌کان به گشتی و ژنان به تایبه‌تی ئه‌رکی هه‌مه‌لایه‌نه و فره‌بواره، بێ جیاوازی که دواتر هه‌مووی پێکه‌وه کاریگه‌ری و ئاسه‌واری ده‌بێت له کۆمه‌ڵدا له پێناو هێنانه‌د‌یی کۆمه‌ڵێکی ته‌ندرووست و شارستانی و مرۆیی که تیایدا به‌ها و بیروباوه‌ڕه‌کان له لوتکه‌دا بن و که‌رامه‌تی مرۆڤه‌کان پارێزراو بن و خۆشی و خۆشگوزه‌رانی بۆ هاووڵاتییان و خێزانه‌کانیش فه‌راهه‌م بێت بێ جیاوازی له ڕووی کۆمه‌ڵایه‌تی، ڕه‌گه‌زی، ئایینی، ئایدیۆلۆجی و جوگرافی و … هتد.


سكرتێری رۆژنامەوانی پارێزگاری دهۆك: لەگەڵ لایەنی توركی هەماهەنگی دەكەین – wazho.net\nمیللەت عیسمەت سكرتێری رۆژنامەوانی پارێزگاری دهۆك ئاشكرایكرد، پارێزگاری دهۆك هەماهەنگی لەگەڵ لایەنی توركییدا كردووە بۆ كۆنترۆڵكردنی بڕینەوەی داری سنورەكە.\nمیللەت عیسمەت سكرتێری رۆژنامەوانیی پارێزگاری دهۆك لە راگەیەندراوێكدا ئاماژەی بەوەداوە، لەگەڵ هەوڵە بەردەوامەكانی حكومەتی هەرێم كە چەند رۆژێكە بەردەوامە، عەلی تەتەر پارێزگاری دهۆك لەگەڵ كونسوڵگەری گشتی توركیا و والی شەڕناخدا بەداواداچوونی بۆ بابەتی بڕینەوەی دار و درەختیان لە سنووری پارێزگای دهۆك كردوە، دوای دانوستاندن بڕیار درا هەماهەنگی لە نێوان هەردوولادا بكرێ بۆ كۆنتڕۆڵكردنی ئەو بابەتە.\nئاماژەی بەوەشداوە، شەوی رابردوو قائیمقامی زاخۆ لەگەڵ قائیمقامی شەڕناخدا پەیوەندیی كردووە بۆ نەهێشتنی بڕینەوەی دارەكان لە سنوری زاخۆ و هەردوولا ئەوەیان دووپات كردووەتەوە كە ئەو كارە زیادەڕەوییە و قبوڵ ناكرێت.\nسكرتێری رۆژنامەوانیی پارێزگاری دهۆك وتیشی، داوا لە هاووڵاتیان دەكەین لە هەر دەڤەرێك داری لێ دەبڕێتەوە دامودەزگاكانی حكومەتی بە بەڵگە لێ ئاگادار بكەنەوە، بۆ ئەوەی بەدواداچونی بۆ بكرێت و رێ لە زیادەڕەوی بگیردرێت.\nرێواز فایەق: تاكەی ببم بە قوربانی


کوڕێکی دکتۆر نوری عوسمان کچێک بە گرتە ڤیدۆیەک راو دەکات\nWednesday, 12.11.2019, 16:49\nبەپێی بەڵگەنامەیەکی ڤیدۆیی، کە دەست کوردستانپۆست کەوتووە، خالید کوڕە گەورەی دکتۆر نوری عوسمان سنجاری کە پێشتر چەند پۆستێکی لە حکومەتەکەی نێچیردا هەبووە و ئیستاش خانەنشین کراوە،. لەو ڤیدیۆیەدا کوڕەکەی د. نوری بە ملیۆنەها دۆلار پیشانی کچێک دەدات، بۆ ئەوەی بڕوای پێ بکات ناوی خۆشی بەو دەستوخەتە ناشرینە نووسیووە (خالد السنجاری/ ابو ابراهیم).\nسەرچاوەی ناردنی ئەو ڤیدیۆیە پێی راگەیاندنین، خالید سنجاری خاوەنی کۆمپانیایەکی موبایلە، جگە لەو پارە زۆرەی کە د. نوری باوکی خستوویەتە بەردەستی و شەپشەپێنی پێدەکات، شەق لە دۆلار هەڵدەدات. ئەم ڤیدیۆیە بۆ کچێکی عەرەبی ئوردونی ناردووە، دەڵێن کچەکە ماوەیەکە لە هەولێر نیشتەجێ بووە، یەکسەر بەو پارە زۆرەی پیشانی داوە کەوتۆتە داوی و تەسلیمی بووە.\nسەرچاوەکە دەڵێت: سەرەتا کچەکە بڕوای نەکردووە ئەم هەتیوەی د. نوری خاوەنی ئەو هەموو پارە زۆرە بێت، پێی وتووە کێ دەڵێت ئەو تۆیت و ئەو پارەیەش هی خۆتە، خالیدیش نەیوێراوە دەموچاوی خۆی پیشان بدات یان بە دەنگی خۆی قسە بکات، جارێکی دیکە ڤیدیۆکەی گرتۆتەوە و ناوی خۆی لەسەر پارچە وەرەقەیەک نووسیوە و لە ناو ڤیدیۆکە و لەگەڵ دۆلارەکاندا پیشانی داوە.\nدیسان سەرچاوەکەی ناو پارتیی دەڵیت: بە کچەکەی وتووە: ئێمە خاوەنی زیاتر لە ١٠٠ ملیۆن دۆلارین، ئەگەر رازی ببیت و لەگەڵمدا رێکبکەویت، ئەوا دەشتهێنم، ئەمە لە کاتێکدایە، کە خالیدی کوڕی د. عوسمان بۆ خۆی ژنێک و کوڕێکیشی هەیە.\nئەوەی سەرنجی ڤیدیۆکە بدات، دەبینێت دۆلارەکان لۆککراون، لە نایلۆنەوە پێچراون، سەرچاوەکە دەڵێت زیاتر لە چوار بۆ پێنج ملیۆن دۆلار دەبێت، دۆلارەکانی ناو ئەو ڤیدیۆیە پارەی رۆژانە نییە کە دەستاودەست هاتبێتە لایان و کۆیان کردبێتەوە، بەڵکو پارەی نەوت و بودجەی خەڵکی کوردستانە، کە سەرکردە و بەرپرسەکان دزیویانە.\nشایانی باسە دکتۆر نوری عوسمان پێشتر (سەرۆكی دیوانی ئەنجومەنی وەزیرانی هەرێمی كوردستان)، و (سەرۆكی دیوانی ئەنجومەنی وەزیرانی هەرێمی كوردستان) بوو، ئیستا خانەنشین کراوە، سەربە باڵی نێچیرڤان بارزانییە، سەدان بەڵگە و دزیی و فایلی بەدڕەوشتی لەسەر ئاشکرا بووە. ساڵی 2010 خۆی بۆ کۆنگرەی پارتی ئامادە کرد، نزیکەی دوو ملیۆن دۆلاری بەسەر کادیرانی کۆنگرەدا سەرف کرد، بەڵام چونکە لە باڵی مەسرور بارزانی نەبوو، لە کۆتایی ڕۆژی کۆنگرەدا ناوی لە لیستەکە دەرھێنرا و لەگەڵ سەرباز ھەورامی تڕۆ کران، دواجار نێچیرڤان بارزانی پشتی بەرنەدا و بردییە لای خۆی. سەرچاوەکە دەڵێت لەبەر ئەوەی دکتۆر نوری وەک خۆی باسی کردبوو شاھێدی گەندەڵی و دزینی زۆری نێچیرەڤانە شەریکێتی لە وڵاتانی ھۆڵندا و سویسرا، کە پێکەوە چەند پڕۆژەیەکی بازرگانییان هەیە، بۆیە دوو بارە پۆستێکی دیکەی پێ دایەوە، تا سەرپەرشتی ھێنانەوەی ئافرەتە ڕفێنراوەکانی یەزیدی بکات لە دەستی داعش.\nوەک سەرچاوەکە باسی لێوە دەکات و سایت و ماڵپەڕی پاراستنیش لەو بارەیەوە کاتی خۆی بڵاویان کردەوە، دکتۆر نوری دوو ملیۆن دۆلاری خواردووە، لیوا ئەحەمد کۆیی بە زمانی خۆی ئەوەی ئاشکرا کردبوو، کە گوایە دکتۆر نوری پێی وتووە: تۆڵەی ئەو پارانەم کردەوە، کە کاتی خۆی لە کۆنگرەکەدا بۆ کادیرانی پارتیم سەرف کردبوو.\nدوای ئەمەش نێچیر بارزانی، دکتۆر نوری بەوەکالەت کردە بەرپرسی دەستەی وەبەرھێنان. لەوێوە زیاتر دەستی کرایەوە بۆ دزیی و تاڵانی.\nدکتۆر نوری کاتی خۆشی لەویوە دەستی بە دزیی و بێناموسی کرد، کە بووە خاوەنی گەورەترین پڕۆژەی سامی عبدرحمان لە ھۆڵندا، چونکە کاتێک سامی کوژرا، پرۆژەکەی بۆ خۆی داگیر کرد، هەر ئەمەش بوو کە تا ئێستا بەیان سامی کچی سامی عەبدولرەحمان قسەی لەگەلدا ناکات.\nجگە لەو پارە زۆرەی کە د. نوری دزیوێتی و بۆتە خاوەنی سەرمایەیەکی زۆر، ئیستا لە ناو ماڵەكانی ١٠٨ ی عەینکاوە ڕێستۆرانتی مارینا مشروبی هەیە، لەگەڵ هێنانی ئافرەت بۆ رابواردن، وەکو سەرچاوەکە دەڵیت، ئەمیش بۆتە کۆپی فەرەیدون عەبدولقادری یەکێتی، بازرگانی بە قومار و ئافرەتانەوە دەکات.\nدیسان د. نوری بۆتە خاوەنی ھۆتێل مارینا و باڕو مەساج و ھەرچی کاری لەشفرۆشی لە دریم ستی و عنکاوە دەکرێێت هی د. نورییە.\nخالید کە کوڕی د. نوریش، وەکو سەرچاوەکە دەڵێت باوکی خۆیەتی، یەکێکە لە کوڕی ئەو بەرپرسە سەرسەریانەیم کە خەریکی بێناموسییە، ھەموو کاتەکانی خۆی بۆ ئافرەت و مەشروبخواردنەوە سەرف دەکات.


ریاڵ 303 ملیۆنی خەرج كرد و گۆڕانكاری گەورەی نەكرد\n03.09.2019 08:37 PM\nمیدیاكانی نزیك لە یانەی ریاڵ مەدرید بڵاویان كردەوە كە زیدان لە وەرزی گواستنەوەی ئەم هاوینەدا بڕی 303 ملیۆن یۆرۆی خەرج كردووە و گۆڕانكاریەكی وەهاشی لە تیپەكەدا نەكردووە.\nپێگە و رۆژنامەی ماركای نزیك لە یانەی ریاڵ مەدرید رایگەیاند: زەینەدین زێدان، راهێنەری ریاڵ مەدرید، بۆ وەرزی گواستنەوەی ئەمساڵ ٣٠٣ ملیۆن یۆرۆی بۆ كرینی یاریزانان خەرج كردووە.\nبەگوێرەی زانیاریەكانی ئەو رۆژنامەیە ١٩ یاریزان ھاتون و رۆشتوون ، بەڵام ھەمان ئەو تیپەی چەند ساڵێكە ریاڵی پێناسراوە كە پێكهاتەی پێش چوار ساڵی ئەنچیلۆتیە، جگە لە ھازارد كە لە پێكھاتەی سەرەكی تیپەكەدا دەبێت ھیچ گۆرانكاریەكی تر نابیرێت.\nئەو میدیایە نزیك لە ریاڵ مەدرید هێرشی كرردووەتە سەر زێدان و دەڵێت: ئەوەی زیدان لە دوای گەرانەوەی ریكلامی بۆ دەكرد تەنها قسەی بەردەم میدیاكان بوو ھیچی تر، ئەنجامەكانیش لە یاریە دۆستانەكان و ٣ ھەفتەی یەكەمی لالیگا بینراون كە چۆنن.\nبەرشەلۆنە لە گواستنەوەی مارتێنز ركابەرێكی گەورەی بۆ پەیدا بوو


ئاکامه‌کانی هه‌ڵـبژاردنه‌که‌ی سه‌رۆکایه‌تی له ئێران\nی مانگی شه‌ش ١٩, ٢٠٠٩\nبه‌پـێی ئه‌و ڕاپـرسـیـیه گشـتیـیانه‌ی به‌ر له ده‌نگدانه‌که‌ی ڕۆژی هه‌ینیدا له ناو ئێراندا ئه‌نجامدران پـێشـبینی ده‌کرا میر حسێن موسه‌وی زۆرینه‌ی ده‌نگه‌کان به‌ده‌ستبهێنێت، ئه‌وه‌ش ئومێدێـکی زۆری لای به‌شێـکی خه‌ڵـکی ئێران دروستکرد به‌وه‌ی کۆتایی به سه‌رده‌می سه‌رۆکایه‌تی مه‌حمود ئه‌حمه‌دی‌نه‌ژاد وا دێت.\nبه‌ڵام ئه‌نجامه‌کانی که له‌سه‌ر زاری وه‌زیری ناوخۆی ئێران سادق مه‌حسوڵی ڕاگه‌یه‌ندرا نیشـانی ده‌دا ئه‌حمه‌دی‌نه‌ژاد شـتێـک که‌متر له دوو هێنده‌ی میر حسێن موسه‌وی ده‌نگی هێناوه، ئه‌وه‌ش بووه مایه‌ی ئه‌وه‌ی گومانێـکی زۆر بکرێت له‌وه‌ی ساخته‌کاری له پـرۆسه‌ی ده‌نگدانه‌دا کرابێت، ئێدی به ده‌یان هه‌زار که‌س له تارانی پایته‌خت و چه‌ند شـارێـکی دیکه‌ی ئێراندا ڕژانه سه‌ر شه‌قامه‌کان و ناڕه‌زایی خۆیان ده‌ربڕی و پاشـان توندوتیژی لێـکه‌وته‌وه و به هۆیه‌وه ژماره‌یه‌ک کوژران و بریندار بوون.\nڕۆژی هه‌ینیش ڕێبه‌ری باڵای ئێران ئایه‌توڵڵا عه‌لی خامه‌نه‌ئی وتارێـکی له‌و باره‌یه‌وه پـێشـکه‌ش کرد و تیایدا داوای ڕاگرتنی خۆپـیشـاندان و ڕێـپـێوانه‌کانی کرد و گوتی ئه‌و مل‌که‌چی ئه‌و جۆره ناڕه‌زایی‌یانه نابێت، هه‌روه‌ها به ڕوونی پـشـتگیری له مه‌حمود ئه‌حمه‌دی‌نه‌ژاد کرد و گوتی بیروبۆچوونه‌کانی زۆر له‌وانه‌ی ئه‌وه‌وه نزیکن.\nهاوکارانمان موعته‌به‌ر شـیروانی و حه‌یده‌ر که‌ریم به‌رنامه‌ی هه‌له‌و واشـنتنی ئه‌م هه‌فته‌یه‌یان بۆ ئه‌م بابه‌ته ته‌رخان کردووه و ئه‌م به‌ڕێزانه‌ش میوانانی به‌رنامه‌که بوون:\nئیدریس ئه‌حمه‌دی، لێـکۆڵه‌ره‌وه‌ی سـیاسی له سوید.\nخالید ته‌وه‌کولی، کۆمه‌ڵناس له ئێران.\nده‌توانن گوێبیسـتی ده‌قی به‌رنامه‌که بن له ڕێـگه‌ی کلیـکـکردنی ئه‌و فایله ده‌نگیـیه‌ی سه‌ره‌وه، ماوه‌که‌ی 50:42 خوله‌که.


کۆمپانیای مایکرۆسۆفت بەکارهێنەرانی ویندۆز ٧ ئاگاداردەکاتەوە\nمایکرۆسۆفت لە ماوەی ڕابردوودا دەستیکردبوو بە ئاگادارکردنەوەی بەکارهێنەرانی ویندۆز ٧ دەربارەی وەستاندنی پشتگیریی خۆیان لە سیستەمەکە لە سەرەتاکانی ساڵی داهاتوودا. ئێستا، وا دەردەکەوێت کە مایکرۆسۆفت هەڵمەتەکەی فراوانتر کردووە و دەیەوێت بە یەکجاری بەکارهێنەرانی سیستەمەکە کۆمپیوتەرەکانیان نوێ بکەنەوە بۆ ویندۆز ١٠.\nمایکرۆسۆفت لە بڵاوکراوەیەکدا لە ماڵپەڕی فەرمی خۆی دەستیکردووە بە نیشاندانی ئاگادارکەرەوەیەک بۆ بەکارهێنەرانی ویندۆز ٧ ، کە تێیدا پێیان ڕادەگەیەنێت، ویندۆزەکەیان نوێ بکەنەوە بۆ ویندۆز ١٠بۆ ئەوەی ڕووبەڕووی هیچ جۆرە هاک و ڤایرۆسێک نەبنەوە، چونکە لە دوای ڕێکەوتی ١٤ ـی ١ ـی ساڵی داهاتووەوە، مایکرۆسۆفت هیچ نوێکارییەکی سیکیوریتی ڕەوانەی وەشانی ناوبراو ناکات و بە یەکجاری پشتگیری خۆی لێدەوەستێنێت.\nلە ئاگادارکردنەوەکەدا، کە پڕ بە شاشەی کۆمپیوتەری بەکارهێنەران نیشاندەدرێت، سێ بژاردە خراوەتەوە بەردەمیان یەکەم بریتییە لە ئاگادارکردنەوەی دواتر، دووەم زانیاریی زیاتر و سێیەم نیشان نەدانەوە، ئاگادارکردنەوەکە لاناچێت تاکو یەکێکیان هەڵنەبژێرن.


Home›هەواڵ›کوردستان›هاوسەرۆکانی یەکێتی: مووچەی مووچەخۆرانی هەرێم کاری لە پێشینەی ئێستای یەکێتیی نیشتمانیی کوردستانە\nكۆبوونه‌وى عه‌مار حه‌كیم، سه‌رۆكى ره‌وتى حیكمه‌ى نیشتمانى عێراق له‌گه‌ڵ هاوسه‌رۆكانى یه‌كێتى له سلێمانى | فۆتۆ: SNN\nهاوسەرۆکانی یەکێتی جەختدەکەنەوە لە ڕەخساندنی دیالۆگێکی بنیاتنەرانە لەنێوان حکومەتی هەرێم و حکومەتی فیدراڵ بۆ چارەسەرکردنی کێشە هەڵپەسێردراوەکان و دابینکردنی مووچەی مووچەخۆرانی هەرێم.\nهاوسەرۆکان دەڵێن “هانی هەمووان دەدەین بۆ هەماهەنگیی و دیالۆگی جدیی وەک بەشێک لە داكۆكی و بەرگری لە دیموكراسی و فیدراڵیی عێراق بە لەبەرچاوگرتنی پاراستن و زامنکردنی مافەکانی گەلی کورد”.\nئەمڕۆ شەممە هاوسەرۆکانی یەکێتیی نیشتمانیی کوردستان لە دەباشان پێشوازییان کرد لە وەفدێکی باڵای هاوپەیمانیی عێراقییون بە سەرۆکایەتیی سەماحەتی سەید عەمار حەکیم، سەرۆکی تەیاری حیکمەی نیشتیمانی و سەرۆکی هاوپەیمانی عێراقییون.\nلە دیدارێکدا لەژێر ڕۆشنایی پێشهات و گۆڕانکارییە سیاسییەکانی ئێستای عێراق و هەرێمی کوردستان و ڕێوشوێنەکانی پەرەپێدانی پەیوەندییە مێژوویی و دۆستایەتییەکانی نێوان هەردوولا بیروڕا ئاڵوگۆڕ کرا و پێویستی خێراکردنی هەنگاوەکان بۆ تێپەڕاندنی قەیرانەکان و دانانی پلان و بەرنامەی گونجاو بۆ داهاتوو گفتوگۆیان لەبارەوە کرا.\nهاوسەرۆکانی یەکێتیی جەختیان لەسەر گرنگیی بەشداری هەموو لایەنەكان بە کورد، شیعە و سوننەوە کردەوە كە ڕۆڵی كارایان هەیە لە پرۆسەی سیاسی و خاوەن بەرژەوەندیی ڕاستەقینەن لە بەرەوپێشبردنی كاروانی دیموكراسی لە وڵاتدا.\nهاوسەرۆکان ئاماژەشیان بە ڕۆڵ و هەڵوێستی نیشتیمانیی سەماحەتی سەید عەمار حەکیم کرد بۆ چارەسەرکردنی کێشەکان و لێکنزیککردنەوەی بیروبۆچوونە جیاوازەکان.\nداواشیانکرد کە هەوڵەکانی لەو پێناوەدا بەردەوام بێت بە تایبەت لە چارەسەرکردنی کێشەی بودجە و دابینکردنی مووچەی مووچەخۆرانی هەرێم کە کاری لە پێشینەی ئێستای یەکێتیی نیشتمانیی کوردستانە.\nلە بەشێکی تری دیدارەکەدا هاوسەرۆکان ویستی یەکێتیی نیشتمانیی کوردستانیان دووپاتکردەوە بۆ بەردەوامیی پەیوەندیی دۆستایەتی و برایەتی لەگەڵ هاوپەیمانە سەرەکییەکانی و لەم هەلومەرجەشدا هانی هەمووان دەدات بۆ هەماهەنگیی و دیالۆگی جدیی وەک بەشێک لە داكۆكی و بەرگری لە دیموكراسی و فیدراڵیی عێراق بە لەبەرچاوگرتنی پاراستن و زامنکردنی مافەکانی گەلی کورد.\nلەو رووەشەوە ئاماژەیان بە ڕۆڵی یەکێتیی کرد بۆ بەردەوامی هەوڵ و هەنگاوەکان لەگەڵ هێز و لایەنە کوردی و عێراقییەکان لە پێناو ڕەخساندنی دیالۆگێکی بنیاتنەرانە لەنێوان حکومەتی هەرێم و حکومەتی فیدراڵ بۆ چارەسەرکردنی کێشە هەڵپەسێردراوەکان و دابینکردنی مووچەی مووچەخۆرانی هەرێم و لابردنی کۆسپەکانی بەردەمیان بە ئامانجی ڕێککەوتنی یەکلاکەرەوە لە چوارچێوەی دەستوور.\nڕاشیانگەیاند کە پێویستە دیالۆگی ڕاشکاوانە لەسەر زەمینەیەكی بەهێزی متمانەكردن بەیەكتر دابمەزرێت و بەرژەوەندییە کەسیی و ململانێ سیاسییەکان وەلابنرێن تاوەکو چیتر قووت و بژێوی ژیانی هاووڵاتیان نەکرێنە قوربانیی ئەو ململانێیانە.\nلای خۆشییەوە سەماحەتی سەید عەمار حەکیم ئاماژەی بەو پەیوەندییە مێژوویی و بەهێزەی نێوانیان کرد لەگەڵ یەکێتیی نیشتمانیی کوردستان هەیانە و بناغەکەی لەلایەن شەهیدی میحراب و ڕەوانشاد مام جەلال داڕێژراوە و هەنگاوی گەورە و گرنگی لێ بەرهەمهاتووە و داواشیکرد پێکەوە درێژە بەو ڕێبازە بدەن.\nسەماحەتی سەید عەمار ئەلحەکیم گرنگیی ڕۆڵی نیشتمانیی هاوسەرۆکانی یەکێتیی نیشتمانیی کوردستانی لەم بارودۆخە ناسکەدا دووپاتکردەوە لە پێناو ڕێگرتن لە گەورەبوونی کێشەکان و یەکلاییکردنەوەی ناکۆکییەکان و لێکنزیککردنەوەی تێڕوانین و بۆچوونەکان.\nسبەی پۆستی جێگری پارێزگاری هەڵەبجە دەدرێتە بزوتنەوەی گۆڕان


ئوکرائین، ڕێگای ده‌رچوونی گازی نه‌داوه - Radio Sweden Kurdish - رادیۆی سوید Radyoya Swêdê | Sveriges Radio\nئوکرائین، ڕێگای ده‌رچوونی گازی نه‌داوه\nبڵاو کرایه‌وه tisdag 13 januari 2009 kl 16.04\nشه‌ریکه‌ی حوکوومه‌تیی گازی ئوکرائین دانی به‌وه دانا که ببوه له‌مپه‌ری ڕاگواستنی گازی رووسیه بۆ ئه‌ورووپا. پێشتر گازپرومی ڕووسی گوتبووی که ئه‌وه ئوکرائینه نایه‌ڵی گازی رووسیه بگاته ئه‌ورووپای ڕۆژئاوا.\nئه‌م شته ته‌نیا چه‌ند سه‌عات پاش ئه‌وه ڕاگه‌یه‌نرا که گازپرۆم ده‌ستی به ناردنه‌وه‌ی گازی ئه‌ورووپا له ڕێگه‌ی ئوکرائینه‌وه کرده‌وه. کۆمیسیۆنی ئه‌ورووپا ده‌ڵێ ئه‌و چاوه‌دێرانه‌ی ناردۆینه‌ته ئوکرائین ده‌ڵێن ئه‌و لوولانه‌ی بڕیاره گاز به ڕێی ئوکلرائینه‌وه بگه‌یینه ئه‌ورووپا، هیچ گازێکیان تێدا نییه. کاربه‌ده‌ستێکی پایه‌به‌رزی گازپرۆم، به شێوه‌یه‌کی ناڕاسته‌وخۆ، ئه‌مریکای تاوانبار کرد که ڕێ به سیاسه‌تمه‌داران‌ی ئوکرائینی نیشان ده‌دات.\nجێی وه‌بیر هێنانه‌وه‌یه که به هۆی هه‌ڵبڕانی گاز، سه‌دان هه‌زار که‌س له وڵاتانی ئه‌ورووپایی، له سه‌رمای ژێرسفری زستاانی ئه‌وساڵدا، بێ سووته‌مه‌نی ماونه‌ته‌وه. پاش هه‌ڵبڕانی گاز، وڵاتانی یه‌کێتیی ئه‌ورووپا ڕیککه‌وتننامه‌یه‌کیان به رووسیه و ئوکرائین مۆر کرد که به پێی ئه‌و بڕیار بوو ناردنه‌وه‌ی گازی رووسیه له ڕێی ئوکرائینه‌وه، ئه‌مڕۆ سێشه‌ممه ١۳ی یه‌نیڤه‌ری سه‌ر له نوێ ده‌ست پێبکاته‌وه.


كۆمەڵگەیەكی دابەشكراو | KURDPLAT\nکوردپلات 2/18/2021 04:30:00 م ليست هناك تعليقات\nگەر سەرنجێكی خێرا بدەیت بە نێو كۆمەڵگەی كودیدا دەبینیت خەریكە وردە وردە بەرەو دابەشبونی تەواو وێرانکەر دەڕۆین، بەبێ ئەوەی بەخۆمان بزانین.\nوێرای ئەوەی لە ڕووی ئابوری و سیاسیەوە پێویستی گەورەمان بە گۆڕانكاری و بەخۆدا چونەوە هەیە، لە ڕووی كۆمەڵایەتیشەوە پپێویستمان بە بەخۆدا چونەوە و دیراسەكردن هەیە،چونکە هیچ شتێك هێندەی پەرت بوون كاریگەری سلبی جێ ناهێڵێ لەسەر نەوەی داهاتوو ، خەریكە دابەش بون سەراپای پێكهاتەكانی گرتۆتەوە ،هیچ شتێك شكنابەی دابەش نەكرابێ\nبۆیە باشترین شتێك دەستی بۆ بەرین شكاندنی ئەم جیاكاری و دابەش بوونەیە، بۆ ڕووبەڕوو بونەوەی دابەشبون پێویستە پێكەوە گۆرانی بۆ ئازادی بڵێن، دەبێت پێكەوە جارێكیتر ژیانی كۆمەڵایەتی و سیاسی و ئیداری ڕێكخەینەوە.\nنابێ گوێ بۆ ئەوانە بگرین بۆخۆیان هۆكاری ئەم هەموو دابەش بوونەن و ئێمەش بەردەوام باجی دەدەین\nدەبێ پێكەوە هەڵوێستەیەك بکەین و كار بكەین بۆ کۆتایی هێنان بەپەرتەوازەیی و کۆتایی هێنان بە ناکۆکیەکان، ئەوەی گرنگە شانازی بە جیاوازی بیركردنەوەمانەوە بكەین لە كاتێكدا وەك یەك ڕێگەیەك دەبڕین بەرەو سەركەوتن، دەبێ جیاوازیەكان بكەینە هێز و دابەشكاری كۆتایی پێ بهێنین و لە پێناو باشكردنی داهاتوودا هەنگاوی جدی هەڵبهێنینەوە، چونکە ئەوە تەنها ئێمە نین باجی ناکۆیی و پەرتەوازەیی دەدەین بەڵکو نەوەکانی داهاتووش سەرقاڵی ئەم باج دانە دەبن، چۆن ئەم نەوەیە باجی ناکۆکی نەوەی ڕابردوو دەدات


سه‌رۆكی ڕیال مه‌درید ده‌یه‌وێت گالیانی بكاته ڕاوێژكاری یانه‌كه‌ی له ئیتاڵیا\nفلۆرێنتینۆ پێرێزی سه‌رۆكی یالنه‌ی ڕیال مه‌درید ده‌یه‌وێت ئادریانۆ گالیانی بكاته ڕاوێژكاری یانه‌كه‌ی له ئیتاڵیا و له گواستنه‌وه‌ی یاریزانه‌كانی خولی ئه‌و وڵاته‌دا هاوكاری بكات.\nفلۆرێنتینۆ پێرێز ده‌یه‌وێت جارێكی تر بگه‌ڕێته‌وه بازاڕی گواستنه‌وه‌ی یاریزانه‌كانی ئیتاڵیا و له‌و پێناوه‌شدا هه‌وڵده‌دات ئاردیانۆ گالیانی به‌ڕێوه‌به‌ری پێشووی وه‌رزشی میلان ڕازی بكات پۆشتی ڕاوێژكاریی یانه‌كه‌ی وه‌ربگرێت له ئیتاڵیا بۆ ئه‌وه‌ی له كاتی گواستنه‌وه‌ی یاریزانه‌كانی خولی ئیتاڵیا و دۆزینه‌وه‌ی ئه‌ستێره تازه ده‌ركه‌وتوه‌كاندا هاوكاریان بكات.\nله‌م ڕێگه‌یه‌وه پێرێز ده‌یه‌وێت شوێنی ئێرنیستۆ برۆنزێتی پڕبكاته‌وه كه پێشتر ئه‌و پۆسته‌ی به‌ڕێوه ده‌برد، به‌ڵام دوای مردنی له ساڵی 2016 ڕیال مه‌درید ڕاوێژكاری بۆ دۆزینه‌وه‌ی یاریزانه‌كان سێریا ئه‌ی له‌ده‌ستداوه.


دادگای باڵای لەندەن سکاڵایەک بۆ ڕاگرتنی فرۆشتنی چەک بە سعودیـیە ڕەتدەکاتەوە\nی مانگی حه‌وت ١٠, ٢٠١٧\nدادگای باڵای لەندەن سکاڵای کۆمەڵێـک چالاکوانی ڕەتکردەوە کە داوا دەکەن بەریتانیا گرێبەستێـکی فرۆشتنی چەک و تەقەمەنی بۆ عەرەبستانی سعودیـیە ڕابگرێت کە بەهاکەی بە چەندان ملیار دۆلارە مەزەندەدەکرێت.\nدادگاکە ئەمڕۆ دووشەممە ئەم بڕیارەی دا لەسەر سکاڵای گروپی هەڵمەتی دژی بازرگانی چەک ناسراو بە CAAT . گروپەکە داوادەکەن مۆڵەتی هەناردەکردنی ئەو چەکانە بۆ سعودیـیە ڕابگیرێن کە بریتین لە فڕۆکەی جەنگی و بۆمب و جۆرەها تەقەمەنی دیکە، دەڵێن ئەم چەکانە ڕەنگە لە شەڕی ناوخۆی یەمەندا بەکاربهێنرێن و ببنە مایەی زیان گەیاندن بە خەڵکی سیڤیل.\nئاژانسی دەنگ‌وباسی ڕۆیتەر دەڵێت لە مانگی یەک ڕاپـۆرتێـکی ساڵانەی شارەزایانی نەتەوە یەکگرتووەکانی بەدەست گەیشتووە، ئەوانەی چاودێری شەڕ لە یەمەن دەکەن، تیایدا نووسراوە ئەو هاوپەیمانێتیەی عەرەبستانی سعودیـیە بۆ پـشتیوانیکردن لە حکومەتی یەمەن ڕابەرایەتی دەکات، ژمارەیەک هێرشی ئەنجامداوە کە دەگەنە ئاستی تاوانی جەنگ. بەڵام ڕیاز ئەو ئەم ئیدیعایە ڕەتدەکاتەوە.\nدادگاکەی لەندەن لە بڕیارەکەی ئەمڕۆیدا دەڵێت" پەیوەندیـیەکی سیاسی و لەشکری فراوان لە نێوان بەریتانیا و عەرەبستانی سعودیـیە هەیە سەبارەت بە ئۆپەراسیۆنەکان لە یەمەن، وە سعودیـیەکان بە شێوەیەکی ئەرێنیانە کاردەکەن بۆ نەهێشتنی نیگەرانیەکان لەبارەی یاسای مرۆیی نێودەوڵەتیـیەوە."\nپاشان دەڵێت عەرەبستانی سعودیـیە بە شێوەیەکی ڕاستەقینە پابەندە بە یاسای مرۆیی نێودەوڵەتی و هەروەها هیچ مەترسیـیەکی ڕاستەقینە نیـیە بۆ شیانی پـێشێـلکردنی ئەو یاسایە، بۆیە پـێویست ناکات بەریتانیا گرێبەستی فرۆشتنی چەک بە عەرەبستانی سعودیـیە ڕابگرێت یان هەڵبوەشێنێتەوە.\nگروپی چالاکوانانی CAAT لای خۆیانەوە ڕایانگەیاند تانە لە بڕیاری دادگاکە دەگرن.\nئەندرۆ سمیث گوتەبێژی گروپەکە گوتی" بڕیارەکە زۆر جێی مەخابنە و ئەگەر بێت و پەسەندبکرێت، ئەوا وەکو گڵۆپی سەوز بۆ حکومەت دەبێت لەوەی بەردەوامبێت لە پـڕچەککردن و پشـتیوانیکردنی دیکتاتۆرە دڕندەکان و ئەوانەی مافەکانی مرۆڤ پـێشێل دەکەن وەکو عەرەبستانی سعودیـیە کە بە ئاشکرایانە یاسای مرۆیی نێودەوڵەتی پشـتگوێ خستووە."


ویندۆز٨ : سەرەتا ٧ رۆژ بەرنامەکە تاقی کەوە پاشان بیکڕە | kurditgroup\nویندۆز٨ : سەرەتا ٧ رۆژ بەرنامەکە تاقی کەوە پاشان بیکڕە\nماوەی ساڵێک دەبێ کە ویندۆز ٨ دەنگ و باسیکی زۆری لە دنیای تەکنۆلۆژی درووست کردووە وهەندێک لە پسپۆڕانی بواری پلاتفۆرمەکان ئەم پلاتفۆرمە بە خاڵی وەرچەرخانی پلاتفۆرمی ویندۆز دادەنێن .\nدوای ئەوەی ئەپڵ فرۆشگای تایبەت بە پرۆگرامی پلاتفۆرمی IOS لە ساڵی ٢٠٠٨ بۆ ئایفۆن ناساند و پرۆژەیەکی سەرکەوتوو بوو ، زۆری نەخایاند هەمان پرۆژەی بۆ ماکینتاش لە Mac OS X Snow leopard دابین کرد. و ئێستاش کۆمپانیای مایکرۆسۆفت لە ویندۆز ٨ دا هەمان پرۆژەی بۆ ویندۆز جێ بە جێ کردووە.\n. بەڵام لەم نێوانە دا فرۆشگەی ئەپلیکەیشنەکانی ویندۆز ٨ بە یەکێک لە سەرەکیترین خاڵە گرنگەکانی ئەم پلاتفۆرمە( کە لە ٢٦ ئۆکتۆبر دا بڵاو دەبێتەوە) دادەندرێ.\nمایکرۆسافت لە فرۆشگاکەی خۆی دا رێچکەیەکی گرتووەتە بەر کە جێی سەرنجە. بە شێوەیەک کە بەرنامەکان دەتوانی تا ٧ رۆژ بێ بەرامبەر تاقی کەیەوە پاشان بڕیار بدەی کە دەتهەوێ بیکری یا خود نا؟ یەکێک لە کێشەکانی بە کارهێنەرانی پڕۆگرامەکان ئەوەیە کە دوای کڕینی پرۆگرامێک تێ دەگا کە ئەم پڕۆگرامە ئەوە نەبوو کە ئەم دەیویست یا خود ناتوانێ وەڵامی پێداویستیەکانی بەکارهێنەر بداتەوە و لە کڕینی پەشیمان دەبێتەوە . وادیارە مایکرۆسافت بە باشی بیری لەم کێشەیە کردۆتەوە .\nبەڵام لە بەرامبەر دا نەرخی بەرنامەکان لە نێوان ١.٤٩ هەتا ٩٩٩ دۆلاری ئامریکاییە ، ئەمە بەو مانایەیە کە لە لە بەرنامەکانی ویندۆز ٨ دا چاومان بە هیچ بەرنامەیەک ناکەوێ نەرخی ٩٩ سەنت بێ ( وەک ئاپ ستۆری IOS کە زۆربەی هەرە زۆری بەرنامەکان بە نەرخی ٩٩ سەنتی ئامریکاییە)\nدەستخۆش بەڕێز، پێم وایە ئەم چاولێکەرییەی مایکرۆسۆفت بەوشێوەیە نابێت کە چاوەرێی دەکات، زۆربەی بەکارهێنەران لەبەر دوو هۆ ویندۆز بەکاردەهێنن.\nیەکەمیان لەبەرئەوەی کاتێک کۆمپیوتەرێ ئەکڕیت خۆی دامەزراوە لەسەری دووەمیان بوونی زۆری پرۆگرامەکانە، رێژەیەکی زۆریش لە بەکارهێنەران ئەو پرۆگرامانە بەشێوەی نایاسایی بەکاردەهێنن، بۆیە خەڵک ئامادە نییە ٩٠٠ دۆلار بدات بە پرۆگرامێک لەکاتێکدا سیستەمێکی خۆڕایی وەکو لینکوس هەبێت و پرۆگرامەکانیشی خۆڕایین.\nپێم وایە ئەمە بازاڕی لینکوس گەرم دەکات.\nبەردەوام و سەرکەوتبیت\nدەربارەی پڕۆگرام داگرتن و پاشگەزبوونەوە و پارە گەڕاندنەوە، دیارە جەنابت کە هەواڵێکت وەرگێڕاوە و ئەوەشی نوسیویەتی ئاگادار نییە چەند ساڵە لە بازاڕەکانی گووگڵ و ئەپڵ هەیە بێجگە لەوەش trial هەر زۆر زۆر کۆنە و لە مانگەوە بۆ ٣ مانگ تاقیکاری هەیە.\nئەپڵ لە لیۆپاردەوە گۆڕا 10.5 (بۆ دەنکی داروین) ئەوەیش لەبەرئەوەی ئیتر لەسەر دەنکی نوێ بۆ Intel کاری دەکرد، نەک هەر بەقسە وەرچەرخان و پێشکەوتنی ...هتد کە هیچ دەقێک و تاقیکردنەوەیەک بۆ پشتڕاستکردنەوەی نییە.\nبەهەرحاڵ،[b] شاخ زۆری لە خۆی کرد، مشکێکی بوو.[/b]\nمنیش لەگەڵ ئێوە هاوڕام ... ئەوەشی لێ زیاد کەم کە لەوانەیە بۆ نوسخەی MRT بۆ سەر تێبلێت تا ڕادەیەک وەڵام بداتەوە بەڵام بۆ دێسکتۆپ و لاپتۆپ لە بەر ئەوەی کراک کردن لە ویندۆز زۆر باوە بڕوا ناکەم باش جێ بگرێ . بەڵام کێشەی لینوکسیش ئەوەیە کە ژمارەی پرۆگرمەکانی بەرفراوان نیە بە تایبەت پرۆگرامەکانی مالتی میدیا ... بەڵام بۆ ئەو کەسانەی دوێلۆپێرن شتێکی نایابە بەڵام بە کاری بە کارهێنەرە ئاساییەکانی کۆمپیتەر نایە .\nکاک سیا گیان بەڵێ زۆر ئاگادارم و دڵنیام ئەوەی نووسیویە دەزانێ trail version چییە بەڵام مەبەستمان مامەڵەی فرۆشگاکە بوو بە گشتی لەگەڵ بە کارهێنەر .ڕاستە ئەپڵ و گووگڵ پلای هەر ئێستا پاڕە گەڕاندنەوەیان هەیە بەڵام ترێیل لە رۆتینی کڕین و فڕۆشی بەرنامەکان دا نیە . بەو مانایەی لە داینامیکی سایتەکەیان دا جێگایەک هەبێ کلیکێکی لە سەر بکەی و پاڕەکەت بۆ بگەڕێتەوە و پڕۆگڕامەکە لە سەر حیسابەکەت نەمێنێ .. بەڵکوو دەبێ پەیوەندی بگری و بە دیار وەڵامەوە دانیشی .\nسیستەمی ترێلیش بەڵێ کۆنە هەر دوێلۆپێرێک دەتوانێ ترێل دابنێ بۆ بەرنامەکەی .. بەڵام من مەبەستم ئەوە نەبوو ... مەبەستم لە فرۆشگای سیستەمی کاڕگێڕییەکە بوو کە چۆن مامەڵە دەکا لەگەڵ کڕیاڕەکان .\nسوپاس بۆ ماندووبنت لێرە،\nبەڵێ بەرنامە دادەگیرێ و دوایی تا ١٥ خولەک بە خۆکار دەیگەڕێنیتەوە، ئەگەر لەوەش زیاتر بێت لە ڕێیی گووگڵەوە بۆ پەرەپێدەرانی دەنێری و نە دادەنیشی و نە هیچ، بۆ ئەپڵیش نزیکەی هەمان سیستەمە. لەسەرو ئەمەشەوە زۆر نەرمەکاڵا هەیە تا ساڵێک بەخۆڕاییە وەکو What's App وە زۆری تر کاتەکان بە گوێرەی کڕیار نوسراوە.\nبەهەرحاڵ ئەمانە نە سیفەتن نە شتێک کە شایەنی ئەوە بێت بڵێی [b]وەرچەرخان.[/b]


ئەمریكا و ڕوسیا ڕێككەوتنێكی نوێی ئەتۆمیی تاووتوێ دەكەن – تۆڕی میدیایی خەڵک\n2019/05/04 - 11:40 PM\nوتەبێژی كۆشكی سپی ئەمریكا ئاشكرایكرد، سەرۆكی ئەمریكا و سەرۆكی ڕوسیا دوای كاتژمێرێك گفتوگۆ كردن جەختیان لە ئەنجامدانی ڕێككەوتنێكی نوێی ئەتۆميی كردەوە.\nسارە ساندەرز وتەبێژی كۆشكی سپی لە كۆنفڕانسێكی ڕژنامەوانیدا ڕاگەیاند: دۆناڵد ترەمپ سەرۆكی ئەمریكا و ڤلادیمیر پوتن سەرۆكی ڕوسیا لە پەیوەندییەكی تەلەفۆنیدا چەندین پرسی گرنگیان تاووتوێكردووە، وەك دۆخی كۆریای باكور و ڤەنزوێلا و ڕاپۆرتەكەی مۆلەر سەبارەت بە دەستتێوەردانەكانی ڕوسیا لە ھەڵبژاردنی سەرۆكایەتیی ئەمریكادا.\nوتەبێژەكەی كۆشكی سپی ئاماژەی بەوەشدا: ترەمپ و پوتن واژووكردنی ڕێككەوتنێكی ئەتۆمیی چەند لایەنەیان لە نێوان “واشنتۆن و مۆسكۆ و بەیجینگ” یاخود درێژكردنەوەی ڕێككەوتنەكەی ئێستایان تاووتوێ كردووە.\nهەروەك سارە ساندەرز ئاشیكرایكرد، دۆناڵد ترەمپ داوای لە ڤلادیمیر پوتن كردووە گوشار لەسەر پیۆنگ یانگ دروستبكات لەپێناو داماڵینی چەكە ئەتۆمییەكەی.\nئەمریكابەیجینگپیۆنگ یانگدۆناڵد ترەمپڕوسیاڤلادیمیر پوتنڤەنزوێلاكۆریای باكوركۆشكی سپی ئەمریكامۆسكۆواشنتۆن


ھەلومەرجی ئێستای ھەرێمی كوردستان، عێراق و روژھەلاتی ناوەراست، پێویستی بە خوبەخاوەن مالێك زانێك ھەیە كو ئەم ھەرێمە لە بون بە قوربانی دەستوەردانە ھەرێمایەتی یەكان بە دور بگرێت و رێرەوێك بو گەیشتن بە كەناری ئارامی دەستنیشان بكات. ھەمو كەسێك ناتوانێت مێژوو دروستبكات، بەلام ھەمو كەسێك لە گەل مێژو دەژیت. ئەوانەی مێژو دروست دەكەن، مێژویی یەن دەژین، و نەمێرن.\nسەركردەی نەتەوەی، نەتەوەیی بونی لە كاتی بونی قەیرانە گەورەکان لە ناو نەتەوەكەی دا، دێتەسەلماندن. \nسەركردەی نەتەوەی تموحاتی كەسایەتی، حزبایەتی و عەشایری خوی دەكاتە قوربانی پرسگەلێكی نەتەوەیی.\nسەركردەی نەتەوەی لە ئەركە ھەرە پێشنیەكانی، دروستكردنی ئاشتەوایی و یەكرێزی نەتەوەییە.\nئەم ھەرێمی كوردستانە سۆمای چاوی ھەمو كوردێكی سەرگویێ ئەو زەوی یە، رەنجی خوێنی شەھیدان، ئەنفالكراوانی نەتەوەكەمانە. ھەر نەخوشی، تەنگەژە و مەترسی یەك بۆ سەر ھەرێمی كوردستان، دڵی ھەمو كوردێك لە ھەر پارچەیەك لەم كوردستانە توشی شلەژان دەكات. توشی ھەلوێست دەربڕینییان دەكات. نەبونی كاراكتەرێكی سیاسی كە ھێێز بە خوی بدات و خوی لەم مالە بكاتە خاوەن لە پێناو رێكخستن و بەھێزكردن و دروستكردنی یەك گوتاری سیاسی، كاراكتەرێك كە سەر ئاستی روژھەڵاتی ناوەراست و جیھانیش لە سەر پرسی كورد و ھەرێمی كوردستان خاوەن كاریگەری بێت و رێزی لێ بگیرێت. ئێمە پێویستیمان بە بونی ئەم كاراكتەرە ھەیە كە وجودیان ببێتە پەناگایەك بو پاراستنی دەستكەوتەكان و دورخستنەوەی ھەرێم لە  قەیران و مەترسیی یەكان. \nلە غیابی نەبونی یەكرێزی ناو مالی كورد لە ھەرێمی كوردستان و روژئاڤای كوردستان و گوشارەكانی توركیا بە سەر ئەمریكا و عێراق و ھەرێمی كوردستان، بە پلان و ستراتێژی درێژخایەن، توركیا دەیەوێت بە ھەر جورێك بێت، كەنەفی لەسێدارەدان بخەنە ئەستوی ئەم ھەردوو ھەرێمی كوردی یە. لە غیابی نەبونی سەركردەیەكی سیاسی كورد، بە تێكدانی ناو مالی كورد، بەشێك لە كارەكتەرە سیاسی یەكانی كوردی یان كردوتە بە " سوارەی حەمیدی" خویان لە پێناو شەركردن بو بەرژەوەندی خویان نەك ھەرێمی كوردستان. \nناكوكی یەكانی ناوخوی یەكێتی، تەنیا پرسی یەكێتی و سەركردایەتی یەكێتی یانیش بنەمالەی تالەبانی نینن. خوێندنەوەی ئەم پرسە لەم رەوانگەیەوە، ھەلەیەكی ستراتێژیكە. لە غیابی سەركردەیەك كە خوی بە خاوەن مال بزانێت، و یەكێتی لە دەستوەردانی دەرەكی و لێكترازانێكی گەورەتر كە رەنگە كاریگەریەكانی لە سەر ھەرێمی كوردستان ھەتا ئێستاش خوێندنەوەیان بو نەكرابێت، پێویستیمان بە كەسێك ھەیە كە ھێز بە خوی بدات و بێتە پێشەوە و خوی لە كێشەكە بكاتە خاوەن و  بە ئەركی باوكایەتی برادەرانی ناكۆكی یەكێتی ھەلستێێت، ھەنگارێكی وەھا دڵی ھەمو كوردێك خوشدەكات و ناو ماڵی كورد لە دابڕان و لێكترازانێكی گەورەتر دەپارێزێت.\n16ی ئوكتوبەر دەرئەنجامە، نەك كردار و پەرچەكردار، ئەم دەرئەنجامە لە نەخوێندنەوەی دینامیكەكانی سیاسی و لەشكەری ناوخوی و ھەرێمایەتی ھاتە ئارا، كە دلی ھەمو كوردێكی رەنجاند. لایەنە كوردستانی یەكان لە مێژوی بونیان ھەتا ئێستا گەلی كوردیان توشی روداووگەلێكی نەخوازراویان كردوتەوە، كە بەرھەمی ھەلسوكەوتە نەگونجاوەكانی سەركردایەتی سیاسی و لەشكەری بووە. ئەو خوێندنەوەی ئێستا بو بویەرەكان دەكرێت زور جیاوازە لە خوێندنەوەی ھەلومەرجی ئەو كات. بویە، لە ھەلسوكەوتكردن لە گەل پرسی بكەرانی 16 ئوكتوبەر، بە كردەوە شەرعیەتی سیاسی بە ھەندێك بكەر دراوە و بەشێكی دیكەش تاوانبار، خائین و تەخوین دكرێن. ئەمە پێویستی بە لێكولینەوەیەكی سیاسی و مێژویی ھەیە، بو دەرخستنی راستی یەكان. ئەوەی راستی بێت، پرسی 16 ئوكتوبەر بە لادانی لاھور تالەبانی ناتوانرێت لە زاھیرەی ناكوكی سیاسی لایەنەكانی سەرەكی ھەرێمی كوردستان لابدرێت. ئەم بویەرە لە ھەمو كاتێك ھاوشێوەی بویەرەكانی دیكە، ئامادەیە لە گەمەی سیاسی نێوان لایەنە سەرەكی یەكان، سەرھەلبدات و دەشكات. بویە، ئەمە پێویستی بە ھەلسوكەوتكردنی تەندروست ھەیە. دلنیا بن ئەم پرسە لە ناكوكی یەكانی داھاتوی نێوان پارتی و یەكێتی، لە ژێر دەسەڵاتی برازاكان دوبارە سەرھەلدەدات. ئەمە حەقیقەتێكی مێژوی یە كە بویەركان لە لایەن حزبە سیاسی یەكان بو مەرامی تایبەت بەكار ھاتون و ھێنراون. دەرئەنجامی 8ی تەمموز، پێگەی پارتی لە دەڤەرەی سەوز بەھێزتر ناكات، بە پێچەوانەوە. پارتی گەورەی دەكات بە سینگ فراوانی بێتە پێشەوە بو چارەسەركردنی تەنگەژەكە.\nھەرێمی كوردستان سەرلێشێواو بە دوای خاوەن مالێك دەگەرێت كە دەستپێشخەر بێت، و سەركردە سیاسی خاوەن كاریگەری یەكانی  ھەرێم لە سەر نانی ئێوارەخوردنێك كویان بكاتەوە و دەرگای روناكی و سەقامگیری سیاسی بە روی ھەرێم بكاتەوە، خاوەن مالێك كە ھەست بە بەرپرسیارەتی بكات بەرامبەر بە كوی گشتی پرسەكانی ھەرێم و لە پێناو بەرزراگرتنی كەسایەتی ھەرێم بەرامبەر بەغداد. بویە، لە غیابی نەبونی خاوەن مالێك، پرسە ناكوكەكانی ھەرێم- بغداد بو ئەو ئاستەی ئێستا دادەبەزێن كە ھەرێم تەنیا بو سواڵکردنی مووچە، رو لە بغداد دەكات. \nلە ئێستا دا كە ھەرێم خاوەن چەند گەنجێكی لێھاتوی خوێنگەرم، سیاسی و سەركردەی داھاتویە، گبە دوای خاوەن مالێك دەگەرێین كە گەورەی بفەرموت لە كوكردنەوەی ھەر پێنج گەنجی خوێنگەرمی ئێستای مەیدانی سیاسی كوردستان ( سەرۆكی ھەرێم، نێچیرڤان بارزانی، مەسرور بارزانی، سەرۆكی حكومەت، قوباد تالەبانی، جێگری سەرۆكی حكومەت، باڤل و لاھور تالەبانی) لە سەر سفرەیەك، و منەتێكی گەورە لە نەتەوەی كورد بكات. لە ژێر گەورەی خاوەن مال دا ئەم سەركردە گەنجەكان بەیعەتی بلاوكردنەوەی "ھەوین و ھەناسەی یەكرێزی" لە ناو مالی بدەن. ئەمە دلی دوژمنانمان توشی شلەژان دەكات و چیدیكە ھەولێر بو سواڵكردنی موچە روو لە بغداد ناكات. \nھەرێم بە دوای خاوەن مالێك دا دەگەرێت كە لە پێناو ھەرێمێكی بەھێز و سەقامگیری سیاسی دەستوەردان لە كاروبواری ناوخوی یەكێتی بكات. یەكێتی یەكی بەھێز، بەھێزی پارتی و گورانە، و لاوازی یەكێتیش لاوازی پارتی و گورانە. ئەوەی راستی بێت لە غیاب نەبونی یەكرێزی لە ناو رێزەكانی یەكێتی، نە پارتی و نەش گوران ناتوانن شەوانە بە دلێكی خوشەوە لە ناو جێگای خویان دا بخەون، چونكە بێ ئاگان لەوەی كە سبەینێ چی رودەدات. سەرھەڵدان و نوێبونەوەی " ناكوكی مەلایی و جەلالی" دوای 60 ساڵ كێبڕکێی سیاسی، پێویستی بە كۆتایی ھێنان ھەیە، بە دوای خاوەن مالێك دا دەگەرین كە لە سەر دەستی ئەو گەورەمان بكات و بە ئەركی مێژویی خوی ھەلستێت و لە سەر دەستی ئەو " میساقێكی نەتەوەیی" بێتە راگەیاندن و ڤاژوكردن. میساقێكی نەتەوەی ھەر ھیچ نەبێت بۆ ھەرێمی كوردستانمان لە قوناغی یەكەم. لە خاوەن مالێك دەگەرین كە خوی بە خاوەن حزب و پارەتەكەی خوی نەزانێت، بەلكو بە ئەركی باوكایەتی ھەلستێت بەرامبەر لایەنە سیاسی یەكانی كوردستان  " دور لە نەفەسی حزبایەتی" دارێژەری ستراتێژی یەكگرتووی و تەبایی بێت لەم ھەرێمی كوردستانە.\nبە دوای مەرجەعێكی سیاسی دا دەگەرێین كە بومان دامەزرێنەر و بونیانتەری "چەتر و ھەناسەی یەكگرتن (روح الاتحاد)" لە ناو مالی كورد.\n1 ھەرێم، ئەنفال‌و بەندكراوانی بادینان: نامەیەكی كراوە\n2 تەونی چیرۆكە نەگوتراوەكەی چراخان


تورکیا: ئەگەر یەپەگە بەشداری شەڕی ڕەققە بکات ئەوا ئێمە بەشداری ناکەین\nسەرۆکایەتی تورکیا دەڵێت وڵاتەکەی لە ڕزگارکردنی شاری ڕەققەی سوریا بەشداری ناکات ئەگەربێت و هێزەکانی پاراستنی گەل (یەپەگە) تیایدا بەشداری بکەن.\nئیبراهیم کەڵن گوتەبێژی ڕەجەب تەیب ئەردۆغان سەرۆکی تورکیا لە چاوپـێـکەوتنێـکدا لەگەڵ کەناڵی TRT Haber ی فەرمی گوتی " دانوسـتاندنەکان هێشتا بەردەوامن و هیچ شتێـک بڕیاری لەسەر نەدراوە. هەڵوێستمان نەگۆڕە و هەمان هەڵوێستی جەرابلوس و مەنبج هەیە، ئەویش بەشداری لە ئۆپۆزسیۆنێـکدا ناکەین ئەگەربێت و پارتی یەکێتی دیموکراتی (پەیەدە) و یەپەگە تیایدا بەشداربن."\nپاشان گوتی تورکیا پشـتیوانی لە ڕزگارکردنی ڕەققە و شارەکانی دیکەی سوریا لە داعش دەکات، بەڵام بە مەرج.\nئەم لێدوانەی ئیبراهیم کەڵن پاش ئەوە دێت کە ڕۆژنامەی نیویۆرک تایمزی ئەمەریکایی دوێنێ چوارشەممە ڕاپـۆرتێـکی بڵاوکردووەتەوە و تیایدا نووسیویەتی بە مەبەستی ڕزگارکردنی ڕەققە و ناوچەکانی دیکەی سوریا لە داعش، بەڕێوەبەرایەتی سەرۆک ئۆباما تاووتوێی ئەوە دەکات ئەمەریکا ڕاستەوخۆ چەک ڕادەستی هێزە کوردیـیەکانی سوریا بکات. بەڵام کاربەدەسـتانی کۆشـکی سـپی ئامادە نەبوون لەم بارەیەوە هیچ لێدوانێـک بدەن.\nتورکیا یەپەگە بە بەشێـک لە پارتی کرێکارانی کوردسـتان ناودێردەکات و بە جێی مەترسی بۆ سەر وڵاتەکەی دەزانێت. بەڵام ئەمەریکا کە ڕابەرایەتی شەڕی دژی داعش دەکات، یەپەگە بە هێزێـکی گرنگ لە شەڕی دژی داعش دادەنێت.


بەراوردكردنی نێوان یاریزانان تەنها لە ڕووی ژمارەوە .. درۆیەكی تازەیە لە تۆپی پێی سەردەمدا\nلەلایەن کامه‌ران پاڵانی لە 2016/12/24 تۆپ, وتار\nنووسینی: ئەحمەد موختار … وەرگێڕانی: كامەران پاڵانی (به‌شی یه‌كه‌م)\nبیرۆكەی ئامارەكان لەم چەند ساڵەی دواییدا زۆر بە بەهێزی بڵاوبۆتەوە, زمانی ژمارەكان بۆتە سەرچاوەی سەرەكی هەواداران و هەندێك لە شیكەرەوەكان, بەشێوەیەك تیپەكان پشتیان بەستۆتە كۆمپانیا تایبەتەكانی ئەم بوارە, لەپێناو هەماهەنگی بەردەوام لەبۆ زانینی ئاستی یاریزانان لە نێو یاریگادا, هەربۆیە ئەم ماددەیە بۆتە سەرچاوەی سەرەكی هەواداران و هەندێك لە شیكەرەوەكان لە بەراوردكاریەكانیان كە لە ڕێگەی هەردوو تۆڕی كۆمەڵایەتی فەیسبووك و تویتەر ئەنجامی دەدەن.\nنیوەی جامەكە: ئەم یاریزانە باشترینی جیهانە, چونكە 100 گۆڵی تۆماركردووە و 70 گۆڵیشی دروست كردووە, لە كاتێكدا ڕكابەرەكەی شایەنی پلەی دووەمە پاش ئەوەی 90 گۆڵی تۆماركردووە و 65 گۆڵیشی دروست كردووە, ئا بەم شێوەیە بوو بڕیاردان لەسەر تۆپی ئاڵتوونی لەم چەند ساڵەی دواییدا, خاوەنی زۆرترین (گۆڵ یان پاڵەوانێتی) وەك ژمارە شایستەیە, ئیتر برەودان و بازاڕگەرم كردن بەم بیرۆكەیە دەست پێ دەكات تاكو كاتی ئاهەنگی تۆپی زێڕین.\nئەم كارە تەنها پەیوەست بە باڵۆن دۆڕ و پاڵەوانێتیەكانی فیفاوە نییە, بەڵكو بڕیاردانی تەواو لەسەر ئاستی یاریزانێكی دیاری كراو لە ڕێگەی ئەو ژمارە و ڕیكۆردانەی تۆماری كردووە دەگرێتەوە, بە مانای ئەوەی ناوەندسازێك 150 پاسی دروستی لە یاریەكدا هەبێت, ئەوا ئەوباشترین پاسدەری یاریەكە, بێ گوێدانە دیاری كردنی گرنگی پاسەكان, ئایا پاسی درێژن یان كورت؟ تیپی دژبەر چۆن یاری دەكات؟ ڕەنگە بە شێوازی بەرگری دواوە یاری بكات و ناوەندسازەكە مەودایەكی فراوانی دەست بكەوێت كە سەربەستانە یاری بكات.\nتەنانەت (شووت)ەكانیش لەم یاسایەدا بەدەرنەبوون, یاریزانێك هەیە باشترین شووتلێدەرە, چونكە ڕێژەیەكی زۆر شووتی ئاراستەی گۆڵی دژبەر كردووە, سەرەڕای ئەوەی دیقەتی شووتەكانی نەگەیشتۆتە 40%. هەروەها یاریزانێكی تر دیقەتی شووتەكانی دەگاتە 75%, ئەوا بە باشترین شووتلێدەر هەژماری دەكەن, بەڵام كە تەماشای ژمارەی شووتەكانی دەكەیت, دەبینیت تەنها 4 شووتی ئاراستەی گۆڵ كردووە.\nلەسەر ئاستی دریب كردنەكان (المراوغات), محمود داهودی یاریزانی بروسیا مونشن گلادباخ لە یاریەكەی بەرامبەر بەرشەلۆنە 4 دریبی ئەنجام دا, بە باشترین دریبكاری یاریەكە هەڵبژێردرا, سەرەڕای ئەوەی تیپەكەی ئاستێكی وای پێشكەش نەكرد كە شایەنی باس كردن بێت و بە ئەنجامی 4-0 دۆڕان, بە گەڕانەوە بۆ كاریگەری دریبەكانی, دەبینین دریبەكانی هیچ كاریگەریان نەبووە و دووربوون لە شوێنی ترسناك, بەڵام كەس توانای پەڵپ گرتنی نییە, لەبەرئەوەی ژمارەكان وەردەگرین و بێ ووردبوونەوە و دیراسەكردنی بڵاویان دەكەینەوە.\nستەمی ژمارەكان: ستیفان رینارتز یاریزانێكی نەناسراوی ئەڵمانی, ماوەیەك وەك ئیرتیكازی بەرگری یاری بۆ بایەرن لیڤەركۆزن كرد, پاشان پەیوەندی بە یانەی فرانكفۆرتەوە كرد, بەڵام تووشی پێكانێكی قورس بوو, بەو هۆیەوە نزیكەی ساڵێك پێش ئێستا بە یەكجاری وازی لە یاری كردن هێنا, ڕووی كردە كاری تەكتیكی بەڵام بەشێوەیەكی جیاواز. ڕینارتز هەوڵی نەدا ببێت بە ڕاهێنەر یان ناوبژیوان, بەڵام بڕیاری دا جیهانی ئامارەكان بەرەو پێشەوە ببات لە سۆنگەی بڕوابوونی بەو ستەمە دیارەی كە دەرهەقی چەندین یاریزان دەكرێت لە ئەنجامی پێوەری هەڵەی ئەم ڕوونكردنەوانەوە.\nرینارتز لە گفتوگۆیەكی ڕابردووی لەگەڵ ماڵپەڕی (Espn) دەڵێت:- هەستم كرد ژمارەكانی (هێشتنەوەی تۆپ, پاس, دریب) ئەنجامی تەواوی ئاستی یاریزان دەرناخەن, هەربۆیە لەگەڵ یانس هیگلەری هاوكارم – پێكەوە لە یانەی بایەر لیڤەركۆزن یاریان كردووە – بڕیارماندا هەردووانمان تەركیزمان بخەینە سەر بەرەو پێش بردنی دوایین سەرنج لەسەر پاس و دیقەتەكەی.\nلە ماوەی 18 مانگ كاركردنی بەردەوامدا, ستیفان و یانس سەركەوتوو بوون لە دەرهێنانی بیرۆكەیەكی نوێ كە بە (Packing + Impact) ناودەبرێت, لە ڕێگەی هەژماركردنی ژمارەی ئەو یاریزانانەی كە پاسێك یان دریبێك بۆتە هۆی بڕینیان لە نێو یاریگادا. بە واتای ئەوەی ئەم پاسە كاتێك جوانە كە سەربكەوێت لە بڕینی بەربەستێكی سەختی یاریزانان, نەك تەنها هەر پاسێكی ئاسایی بێت لە یاریزانێكەوە بۆ هاوڕێكەی لە هەمان هێڵدا.پاش تێبینی كردنی ئەمە, پاكتاوكردنەكە بە شێوەیەكی وردتر ئەنجام دەدرێت ئەمەش لە ڕێگەی دیاری كردنی ژمارەی ئەو بەرگریكارانەی كە پاسەكە یان دریبەكە تێی پەڕاندوون, لەبەرئەوەی كاری ئەمان زۆر گرانترە لە هاوڕێ هێرشبەرەكانیان كە بە ئاشكرا هاتوهاواریانە و داوای تۆپ دەكەن.\nنموونەیەك بۆ ڕوونكردنەوە, لە یاریەكی كۆنی نێوان بەرشەلۆنە ومەلەگادا, پاسێكی جاڤی هێڵەكانی بڕی و بە یەكجار 8 یاریزانی مەلەگای تێپەڕاند, دانی ئەلڤێز پاسەكەی وەری گرت و دای بە میسی, میسیش گۆڵی پێ تۆمار كرد. لێرەدا چاڤی 8 خاڵ وەردەگرێت, ئەلڤێز هەمان خاڵ یان خاڵێك كەمتر وەردەگرێت, بەهۆی جوڵە و بڕینی هەموو هێڵی بەرگری, هەربۆیە ئەم نموونەیە پاڵپشتییەكی تەواو دەبێت بۆ ئەو یاریزانانەی كە بە پاسەكانیان هێڵەكان دەبڕن.\nمیسی، رۆناڵدۆ، تۆپی ئاڵتوونی.\nبابەتی پێشووپاریس په‌شیمانه له کڕینی یاریزانێکی ریاڵ مه‌درید\nبابەتی دواتر کریستیانۆ ڕۆناڵدۆ لە یاری جامی شا بەرانبەر سڤیلیا یاری ناکات


6/8/2019 8:26:00 PM 172 جار خوێندراوەتەوە\nلەدرێر زەمانەوە سلیمانی جێگایەک بووە بۆ ئازادی فکر وئازادی ژیان،ئەمەش بەھۆی ھەڵکەوتەی جوگرافی سلیمانی وئەو خەڵکەی تێیدا ژیاوە ، سیمایەکی جوان ویاخی بەشارەکە بەخشیوە ،لەوکاتەوەی سلیمانی ھەیە ویستوویانە سەرکوتی بکەن ، نەتوانراوە وھەموو ھەوڵەکان لەچوارچێوەی خەون ماوەتەوە.\nلەم چەند ساڵەی دوایی ئاراستەیەکی تری کۆنترۆڵکردنی سلیمانی ھاتۆتە رۆژەڤ ، ئەویش دروستکردنی حیزبی نوێیە کە جگەلەبارێکی قورس بۆسەر شانی خەڵکەکەی ، ھیچ شتێکیان سەربار نەکردووە بۆشێواز وگوزەرانی خەڵکی پارێزگای سلیمانی ، ئامانجی دەسەڵات لەم ھەنگاوانەیدا تەنھا بۆ بێ ھیواکردن وبەفیرۆدانی ئەو وزە زۆرە بووە کەلەم شارەدا کۆبۆتەوە ، کەدژی ھەموو جۆرە ناعەدالەتی وزوڵم وستەمێک وەستاونەتەوە بەمەش دەسەڵاتیان تەواو ھەراسان کردووە ، وایلێھاتووە ئەوەی دەیەوێت پێگەیەک بۆخۆی بدۆزێتەوە دەچێت حیزب دروست دەکات ، لەم ھەوڵانەشیان لەجیاتی ئەوەی دەسەڵات وەک پیشەی ھەمیشەی دژایەتیان بکات کە دژی ھەموو جوڵەیەکی کاریگەرە ، بەڵام بەردەوام دەستیان لەپشت دەدات ، ئەمەش تەنھا خۆی لەیەک خاڵدا گەڵاڵەدەکات کەبەھۆی پێگەی بەھێزی ئۆپۆزیسێۆن وبزوتنەوەی گۆڕان بووە ، کەھەموو رێگاکانی دژی بەرامبەر دەگرێتەبەر کەچی لەکۆتایی تەنھا یەک رێگا بۆیان دەمێنێتەوە ئەویش دروستکردنی حیزبۆکەیەکی تر.\nھەمووان دەڵێن کێشەی ئێمە لەگەڵ دەسەڵاتە لەناو دەسەڵاتیش پارتی ، بەڵام ئەوەی سەیرە حیزبەکە لەسلیمانی دروست دەکرێت ، کە کاریگەری حیزبەکە نەوەک ناچێتە ئەو دیوی دێگەڵە بەڵکو ئەو نەھامەتیانەی لەدوای خۆی بەجێ دەھێڵێت ، تەنھا سلیمانی باجەکەی داوە لەپەنای ئەمەش تاکە ھێزێک لەدھۆک وبەتایبەتر لەھەولێر دەنگی ھەبێت بەرامبەر ھەموو ناھەقیەکان بزوتنەوەی گۆڕان وھەڵسوراوە بوێرەکانیەتی ، کە بوونەتە پاڵپشتێکی گەورە بۆھەموو جوڵەیەکی مەدەنی یان بەرگریکردن لەوانەی لەکۆڵانە تاریکەکان دادگایی دەکرێن ، کەچی ئێستا گەورەترین ھەوڵی حیزبی نوێ ودەسەڵات خنکاندنی ئەم ھەناسەیە لەناوچەی زەرد! یەکیتی باش لەخۆی گەیشتووە کە لەھەموو ھەڵبژاردنەکان خەڵک پێ وتووە ئیتر برۆ تۆمان ناوێت ، کەچی بۆمانەوەی خۆی دەستی داوەتە دروستکردنی لینکێک لەنێوان خۆی وخەڵک بە دەست لەپشت دانی حیزبۆکە ، لەگەڵ ئەوەشدا ھەمیشە خەڵکی سلیمانی زۆر بە قورسی سزای سەرانی یەکیتی دەدات.\nئەگەر سەیری دووساڵی رابردوو بکەین زۆر بەروونی کارەساتی گەورە دەبینین ، لەدەرەنجامی ئەو حیزبانەی دروست بوونە ، کە پارتی ویەکیتی گەورەترین سودیان لێ بینیون وچاوی خەڵکیان لەسەر خۆیان وکارە دزێوەکانیان لابردووە ، بە مەشخوڵکردنی خەڵک بەم سیاسیە بێ حورمەت وھەڵتۆقیوانە کەھیچ پرەنسیپێکی ئەخلاقی وسیاسی ناچاریان ناکات دەست بۆ حەرامکراوەکان نەبەن.\nکەسایەتی سیاسی ھەیە سەدان ھەزار دەنگ دەکاتە قوربانی پۆستێک یەکێکی تر بۆ فراوانکردنی پانتایی بازرگانیەکی حیزب دروست دەکات ،ئەمانەش باوەری خەڵکی بە پرۆسەی ھەڵبژاردن تەواو لاوازکردوە لەپەنای ئەوەشدا پانتایەکانی تەزویری تەواو فراوان کردووە\nلێرەدا دەکرێت بپرسین بەسەیرکردنی رابردووێکی نزیک حیزبی نوێی تر چۆن دەبێتە لەمپەر بۆ دۆخی کوردستان ؟؟


2018-09-01 – basknet.org\nئەرشیفی ڕۆژانە: 2018-09-01\nمالیكی: دەستوەردانەكان یەکڕیزی گەلی عێراقیان کردووەتە ئامانج\nده‌وڵه‌تی یاسا ئاشكرای ده‌كات ، عێراق له‌ئێستادا به بارودۆخێكی سه‌ختدا تێده‌په‌رێت و جه‌خت له‌وه‌شده‌كاته‌وه به‌و ئاڕاسته‌دا ناڕۆن كه وڵاته گه‌وره‌كان ئاره‌زووی ده‌كه‌ن، داواشی له هێزه سیاسیه عێراقیه‌كان كرد گوێرایه‌ڵی هێزه ده‌ره‌كیه‌كان نه‌بن . (نوری مالیكی) سه‌رۆك وه‌زیرانی پێشوتری عێراق و سه‌رۆكی هاوپه‌یمانی ده‌وڵه‌تی یاسا له راگه‌یاندراوێكدا ئاشكرای ده‌كات، دەستوەردانە هەرێمایەتی …\nبومه‌له‌رزه كه ی خانه‌قین زیانی مادی به‌چه‌ند گوند و ناوچه‌یه‌ك گه‌یاندوه\nراگه‌یاندنی قایمقامی قه‌زای خانه‌قین ئاشكرای كرد ئه‌مرۆ شه‌مه سێ بومه‌له‌رزه شارۆچكه‌ی خانه‌قینی هه‌ژاند وه و. یوسف ئیبراهیم به به‌غداد توده‌ی راگه‌یاندوه ئه‌مرۆ شه‌مه سێ بومه‌له‌رزه له چه‌ند كاتژمێری رابردوو شاری خانه‌قینی دا، كه زۆربه‌ی خه‌ڵكی ناوچه‌كه هه‌ستیان پێكردووه . ناوبراو ئه‌وه‌شی ئاشكرا كردوه بومه‌له‌رزه‌كه هیچ زیانی گیانی و مادی نه‌بوه، جێگه‌ی …\nجولەكەكانی بەرتیانیا داوای وەرگرتنەوەی ڕەگەزنامەی عێراقی ده كه ن\nڕۆژنامەی مەعاریفی ئیسرائیلی ئاشكرای كردووە ” ئارفین شكور سەرۆكی ئەنجومەنی ئەمیندارێتی جولەكەكانی بەرتیانیا كە لەدایك بووی شاری بەغدایە، بە فەرمی داوایەكی ئاڕاستەی حكومەتی عێراق كردووە بۆ وەرگرتنەوەی ڕەگەزنامەی عێراقی بۆ ئەو جولەكانەی پیشتر هاوڵاتی عێراق و كوردستان بوون و ساڵەكانی پەنجا كۆچیان كردووە و حكومەتی ئەوكاتی عێراق ڕەگەزنامەی لێ …\nهەڵەبجە: لە سەنتەری شاردا بانگەشەی هەڵبژاردن ئەنجام نادرێت\nسەرۆكی شارەوانی هەڵەبجە ڕایدەگەیەنێت: ئامادەكارییەكان بۆ دەستپێكردنی بانگەشەی هەڵبژاردن دەستی پێكردەو لە سەنتەری شار و چەند شوێنی دیكەدا بانگە ناكرێت. كوێستان ئەكرەم سەرۆكی شارەوانی هەڵەبجە لە كۆنفرانسێكی ڕۆژنامەوانیدا ڕایگەیاند: ئەمڕۆ شەممە وەك شارەوانی هەڵەبجە لە گەڵ نوێنەری لایەنە سیاسیەكانی پارێزگای هەڵەبجەو بەڕێوبەرایەتی كۆمسیۆنی هەڵەبجە لەسەر چۆنیەتی ئەنجامدانی بانگەشەی …\nعێراقییه‌کان درووشمی مردن بۆ ئه‌مریکا به‌رز ده‌كه‌نه‌وه\nعێراقییەكان لە ڕێگای خۆپێشاندانێكەوە لە بەغدای پایتەخت، ئیدانەی سیاسەتی دەستێوەردانی ئەمریكایان لە كاروباری وڵاتەكەیان كرد. عێراقییەكان لە خۆپێشاندانێكدا درووشمی مردن بۆ ئەمریكا و ڕژێمی جولەكەیان بەرز كردەوە و ئیدانەی سیاسەتی دەستێوەردانی كۆشكی سپییان لە كاروباری وڵاتەكەیان كرد. پێشتریش دانیشتووانی عێراق بە تایبەت دەیان مافناس، مامۆستای زانكۆ و پزیشك بە گردبوونەوەیان …\nروسیا دیوارێك لە دەریای ناوەڕاست دژی ئەمەریكا دروست دەكات\nفەرماندەیی هێزە دەریاییەكانی روسیا رایگەیاند، بڕیارە ئەمڕۆ مانۆڕی سەربازی لە دەریای ناوەراست دەستپێبكەن، هاوكات یەكەكانی دەریای روسیا لە سەر تاكتیكێكی نوێ بە ناوی “دیوار” راهێنانیان كردووە، بۆ رێگریكردن لە هەر هێرشی ئاسمانی موشەكی كە لە دژی سوریا ئەنجامبدرێت. بەپێی ئاژانسی سپۆتنیكی روسی، ڤلادیمێر كۆرۆلوڤ، فەرماندەیی هێزە دەریاییەكانی روسیا رایگەیاندووە، ئەمڕۆ شەممە …\nپۆلیس: تۆمه‌تبارێك ده‌ستگیركرا و ده‌ست به‌سه‌ر 3 ئامێری بیرهه‌ڵكه‌ندندا گیرا\nبه‌ڕێوه‌به‌رایه‌تی پۆلیسی پارێزگای سلێمانی رایگه‌یاند كه له‌چوارچێوه‌ی هه‌ڵمه‌ته‌كانیان به‌سه‌رپه‌رشتی عه‌میدی مافپه‌روه‌ر ئاسۆ شێخ ته‌ها، به‌ڕێوه‌به‌ری پۆلیسی سلێمانی بۆ ده‌ستگیركردنی ئه‌و كه‌سانه‌ی كه سه‌رپێچی ده‌كه‌ن، به‌مه‌به‌ستی پاراستن و چاكتركردنی ژینگه، به‌شی پۆلیسی پێنجوێن له‌هه‌ڵمه‌تێكدا ده‌ستیانگرت به‌سه‌ر سێ ئامێری بیرهه‌ڵكه‌ندندا. له راگه‌یه‌ندراوه‌كه‌دا هاتووه كه “دوای ئه‌وه‌ی له‌لایه‌ن هه‌واڵده‌ره‌وه هێزه‌كانی به‌شی پۆلیسی پێنجوێن …\nبوومه‌له‌رزه‌یه‌ك له خانه‌قین روویدا\nده‌سته‌ی كه‌شناسی و بوومه‌له‌رزه‌زانی عیراق رایگه‌یاند كه بوومه‌له‌رزه‌یه‌ك له رۆژئاوای قه‌زای خانه‌قین روویدا و داواشی له هاوڵاتیان كرد هۆشیار بن و پابه‌ندی رێنماییه‌كانی خۆپاراستن له كاتی روودانی بوومه‌له‌رزه بن. له راگه‌یه‌ندراوێكدا ده‌سته‌ی كه‌شناسی و بوومه‌له‌رزه‌زانی عیراق رایگه‌یاند كه سه‌عات 8:31 ده‌قیقه‌ی به‌یانی ئه‌مڕۆ شه‌ممه 1ی ئه‌یلولی 2018 بوومه‌له‌رزه‌یه‌ك به دووری …


فەرمانبەرانی هەرێم: کەوتووینەتە دۆخێکی خراپی دەرونییەوە | ROJnews\nفەرمانبەرانی هەرێم: کەوتووینەتە دۆخێکی خراپی دەرونییەوە\nدووشەممە, 11 فبر 2019 - 08:44\nبەهۆی نەبوونی متمانە بە حکومەتی هەرێمی کوردستان و سەرەڕای زیادبوونی داهاتی هەرێم و پەسەندکردنی بودجەی عێراق، بەڵام هیچ ئاسۆیەکی ڕوون بۆ هەڵگرتنی پاشەکەوتی مووچە نیە، فەرمانبەرانی هەرێمیش دەڵێن: لە دۆخێکی خراپی دەرونیداین و پێویستە حکومەتی هەرێم پاشەکەوتی مووچە هەڵبگرێت، چونکە هیچ پاساوێک بۆ درێژەدان بە پەیڕەوی پاشەکەوت نەماوە.\nچوار ساڵە کابینەی هەشتەمی حکومەتی هەرێم بە سەرۆکایەتی نێچیرڤان بارزانی، بڕیاری پاشەکەوتی مووچەی بەسەر فەرمانبەراندا سەپاندوە، تائێستاش دیار نییە لەو ماوە کەمەی تەمەنی حکومەت، کە ماویەتی دەتوانێت بڕیاری لابردنی پاشەکەوتی موچە بدات یان نا، ئەمەش وای لە فەرمانبەران کردوە بکەونە دۆخێکی خراپی دەرونییەوە، لەوبارەیەوە فەرمابەران بۆ ڕۆژنیوز دەدوێن .\nسەعید عەبدوڵا، فەرمانبەرێکی وەزارەتی ڕۆشنبیری حکومەتی هەرێم کوردستانە بە ڕۆژنیوزی وت: ئێمەی فەرمانبەرانی هەرێمی کوردستان کەوتووینەتە بارێکی دەروونیی خراپ، چونکە لەگەڵ ئەوەی بەپێی بودجە حکومەتی عێراق پارەی تەواو بۆ هەرێمی کوردستان دەنێرێت، بەڵام هیچ ڕوون و ئاشکرا نییە بەلامانەوە، کە ئایا پاشەکەوتی موچە دەمێنێت یان نا؟ بۆ ئەوەش هیچ قسەیەکی یەکلاکەرەوە نییە.\nوتیشی: ئێستا حکومەتی عێراق بودجە بۆ هەرێمی کوردستان دەنێرێت و نرخی نەوتیش بەرزبۆتەوە، داهاتیشی زیاترە، بەڵام خۆیان پێ یەکلایی ناکرێتەوە، کە ئایا پاشەکەوتی موچە دەمێنێت یان نا، ئەوەی هەیە ئێمە لە حاڵێکی دەروونی ناجێگیرداین بەهۆی بوونی پاشەکەوتی موچە.\nوتەی ئەو هاوڵاتیە لەکاتێکدایە هەفتەی ڕابردوو پەرلەمانی عێراق پرۆژە یاسای بودجەی بۆ ساڵی ٢٠١٩ پەسەندکرد و بەپێی پرۆژەکەش، پشکی هەرێمی کوردستان دیاریکراوە، کە بەقسەی ئابووریناسانی هەولێر دەتوانرێت بەو بڕە پارەیەی لەبەغداوە دێت، چارەسەری کێشەی موچە بکات و پاشەکەوت هەڵبگرێت.\nهەر لەسەر ئەو پرسە ڕیاز سوبحی، یەکێکی دیکە لە فەرمانبەرانی حکومەتی هەرێم دەڵێت: داواکارین لە حکومەتی هەرێمی کوردستان کە پاشەکەوتی موچە نەمێنێت "پێشتر هۆکارێک هەبووئەویش قەیرانی دارایی بوو، بەڵام ئێستا هیچ هۆکارێک نەماوە، بۆ ئەوەی پاشەکەوت بمێنێ، خوازیارین ئەو پاشکەوتە نەمێنێت و ڕەوشی فەرمانبەرانیش باشتر بێت".\nحکومەتی هەرێم، لە ساڵی ٢٠١٤وە و بە بیانووی قەیرانی دارایی، پاشەکەوت لە مووچەی مانگانەی فەرمانبەران دەکات، ئەوەش بارگرانییەکی زۆری لەسەر فەرمانبەران دروستکردووە و ڕۆژانە هەر فەرمانبەرێک بدوێنیت، ئەو پرسیارە دەکات، کەی پاشەکەوتی موچە نامێنێت و کێ لایدەبات؟


ماڵپەری فیردەوس | من سەردانی خزمانی نزیکم دەکەم الحمدلله وەک سیلەی ڕەحم، بەڵام دانیشتیان تێکەڵە بەناچاری دەبێ لەگەڵیان بم خۆ ناکرێ لەغورفەیەک دانیشم بەتەنها یان سفرەی نان خواردن یەک سفرەیە، بەڵام الحمدلله من بەپێی توانا خۆم پاراستیە لەقسە کردن و سەیرکردنی کچە خاڵ و کچە پلک، ئایا تاوانبار دەبم؟\nسەردێری پرسیار:من سەردانی خزمانی نزیکم دەکەم الحمدلله وەک سیلەی ڕەحم، بەڵام دانیشتیان تێکەڵە بەناچاری دەبێ لەگەڵیان بم خۆ ناکرێ لەغورفەیەک دانیشم بەتەنها یان سفرەی نان خواردن یەک سفرەیە، بەڵام الحمدلله من بەپێی توانا خۆم پاراستیە لەقسە کردن و سەیرکردنی کچە خاڵ و کچە پلک، ئایا تاوانبار دەبم؟\nبەرواری دانان :2020-09-06 کۆدی پرسیار:2158\nپرسیار: من سەردانی خزمانی نزیکم دەکەم الحمدلله وەک سیلەی ڕەحم، بەڵام دانیشتیان تێکەڵە بەناچاری دەبێ لەگەڵیان بم خۆ ناکرێ لەغورفەیەک دانیشم بەتەنها یان سفرەی نان خواردن یەک سفرەیە، بەڵام الحمدلله من بەپێی توانا خۆم پاراستیە لەقسە کردن و سەیرکردنی کچە خاڵ و کچە پلک، ئایا تاوانبار دەبم؟\nوەڵام: هەموویان زانایان یەک دەنگن کە گەیاندنی سیلەی ڕەحم واجبە، بەلکو جیاوازی لەوەدایە ئایا ئەوانە کێن کە واجبە سیلەی ڕەحمیان بگەیەنی، سێ وتە هەیە:\nیەکەم: هەندێک زانا دەلێن ئەوانەی واجبە سیلەی ڕەحمیان بگەیەنی مەحرەمن، وەک: باوک و دایک، خوشک و برا، باپیر و داپیر، منال و منالی مناڵ، مام و پور، خال و خالات (پور)، کە ئەمە وتەی بەناوبانگی حەنەفی و مالکی یە، بەلگە:\n١- عن ٲبي هریرة ٲن رسول الله صلی الله علیه وسلم قال: (لا یجمع بین المرٲة و عمتها ، ولا بین المرٲة و خالتها). رواە البخاری (٥۱۰۹)، مسلم (۱٤۰٨).\nواتە: لە ئەبو هوڕەیڕە دەگێڕنەوە خوا لێی ڕازی بێت دەفەرمووێت: پێغەمبەر درود و سەلامی خوای لێ بێت فەرمووی: (ژن و پورەکەی پێکەوە کۆناکرێتەوە جا خوشکی دایکی بێت یان باوکی (واتەکاتێک لە ژیاندا بن پێکەوە خێزانی یەک پیاو بن حەڕامە بەلام پاش مردنی حەلالە).\nلەم فەرموودەیە ڕێگری کراوە ئافرەتێک بهێنی لەگەل پووری بۆ ئەوەی پەیوەندی نیوانیان نە پچڕێت، ئەمە بەلگە کە واجبە سیلەی ڕەحم بگەیەنێت، بەلام بێجگه لە مەحرەمەکان گەیاندنی سیلەی ڕەحم واجب نییە، چونکە دروستە پێکەوە کۆیان بکەیتەوە خێزانی یەک پیاو بن، وەک مناڵی خال و خالەت (پور).\nدووەم: هەندێک زانای تر دەڵێن ئەوانەی کە واجبە سیلەی ڕەحمیان بگەیەنی ئەوانەن کە میرات وەردەگرن بێجگه لە ئەمانە ئەوانی تر واجب نییە، که ئەمە وتەی قاضي عیاض، النووي، بەلگە:\n١- ائەبو هوڕەیڕە خوا لێی ڕازی بێت دەفەرمووێت: پیاوێک وتی ئەی نێردراوی خوا کێ لە هەمووان لە پێشترە چاکەی لەگەل بکەم، وتی: (دایکت، پاشان دایکت، پاشان دایکت، پاشان باوکت، پاشان ئەوانەی دواتر دواتر). رواە البخاری (٥٨۷۱)، مسلم (۲٥٤٨).\nسێیەم: هەندێک زانای تر دەڵێن ئەوانەی کە واجبە سیلەی ڕەحمیان بگەیەنیت نزیکەکانن جا میراتی وەربگریت لێیان یان وەرنەگریت، وە مەحرەم بێت یان مەحرەم نەبێت، کە ئەمە وتەی بەناوبانگی مالکی و وتەیەکە لە وتەکانی حەنەفی و ڕووکەشی وتەی شافعی و وتەیەکە لە وتەکانی ئەحمەد، بەلگە:\n١- ئەو بەلگانەی هاتوون باسی سیلەی ڕەحم دەکەن گشتین، کەواتە هەموو نزیکەکان دەگرێتەوە.\nوتەی ڕاست وتەی یەکەمە واجبە سیلەی ڕەحم بۆ مەحرەمەکان بگەینیت، وە بێجگە لە مەحرەمەکان سونەتە سیلەی ڕەحم بگەینیت، چونکە:\n١- زانایان دەلێن شەرع نایەوێت سیلەی ڕەحم بگەیەنێت بۆ هەموو نزیکەکان، چونکە ئەگەر وابێت دەبێت سیلەی ڕەحم بگەیەنیت بۆ هەموو نەوەی ئادەم، کەواتە دەبێت ڕێگایەک هەبێت بۆ دیارکردنی پلەی خزمایەتی، وە دەبێت پلەشیان جیاواز بێت.\n٢- ئەگەر بلێیت تەنها سیلەی ڕەحمی میراتگر واجبە بگەیەنیت ئەمەیان ڕاست نییە، چونکە ئەگەر وابێت گەیاندنی سیلەی ڕەحم بۆ خال و خالەت "پور" واجب نییە، کەچی پێغەمبەر درود و سەلامی خوای لێ بێت دەفەرمووێت: (خالەت "پور" لە جێگای دایکە).\nمرۆڤ دەبێت هەوڵ بدات حەقیقەت بۆ خەڵک ڕوون بکاتەوە بەپێی توانا، زۆر لە موسلمانان ئاسانکاری دەکەن و لەگەڵ نزیکەکان تێکەڵ دەبن، ئەم تێکەڵاوییە شەرعی نییە و حەڕامە، زانایان دەڵێن گەیاندنی پەیوەندی خزمایەتی واجبە و بڕینیشی تاوانێکە لە تاوانە گەورەکان، هەروەها تێکەڵاوی ژن و پیاویش حەڕامە، لەم حالەتە دەلێن واجب نییە پەیوەندی خزمایەتی بگەینیت ئەگەر زیانی بۆ کەسەکە هەبوو یان تووشی تاوان ببێت، هەندێک دەڵێن حالەتیش هەیە ئەگەر مەسلەحەتی تێدابوو پەیوەندی خزمایەتی نەپچڕێنێت باشترە، کەواتە سەیری مەسلەحەت و مەفسەدەت دەکەیت، بەڵام دەبێت تەقوای خوا بکات بە پێی توانا، واللە ٲعلم.\nتێبینی: نابێت حەڕامی تێکەڵاوی ژن و پیاو بە دڵ پیسی وەسف بکرێت، زۆر خەڵک دەڵێن ئەمە خزمین و نزیکی یەکترین و دڵمان خاوێنە، ئەمە هەڵەیە و پێچەوانەی فەرموودەیە، وەسف کردنی ئەم حوکمە بە دڵ پیسی کوفرە پەنا بەخوا، موسلمان دەبێت ئاگادار بێت و تەسلیم بێت بۆ قورئان و سونەت.


بەرپرسی ڕاگەیاندنی دەزگای ڕۆژ له كه‌ركووك: ئافرەتی سیاسه‌تمه‌دار دەتوانن بە هێزی پۆستە سیاسییەكه‌یان لەزۆر گێچه‌ڵی كۆمەڵگه دوور بن\nهەڤپەیڤین – عومەر ئاوارە\nڕۆژنامەنووس و بەرپرسی بەشی ڕاگەیاندنی دەزگای ڕۆژ لە كەركووك (لەنجە جەباری)، لەم هەڤپەیڤینەیدا لەگەڵ (میدیا) هێما بۆ ئەوە دەكات كە ئافرەتی میدیاكار بەتایبەتی لە كاتی ڕووماڵكردنی ڕووداوەكان كەمتر دەردەكەون، سه‌رنجەكانی خۆیشی لە بارەی ڕاگەیاندن و كاری ڕۆژنامەنووسی لە پارێزگای كەركووك و چەندین تەوەری دیكە دەخاتەڕوو.\nمیدیا: راگەیاندن لە كه‌ركووك بەشێوەیه‌كی گشتی رووی لە كزبوون كردووە، هۆكاری ئەوه زیاتر بۆچی دەگەڕێتەوە؟\nلەنجە جەباری: من لەو بڕوایە نیم كە راگەیاندن له كه‌ركووك رووی لە كزی كردبێت، بەڵام جواروجوری نەتەوەكان و بۆچوونی زۆر جیاوازی سیاسییەكان لە كه‌ركووك و ململانێی توند كاریگه‌ری له‌سه‌ر ره‌وشی میدیاكاران داناوه. هه‌روه‌ها راگەیاندن لە كه‌ركووك و دەورودەریش زیاتر به ئاراسته‌ی رێنمایی سیاسییەكان كار ده‌كات، بۆیە هەرچەنده توانای راگەیاندنەكان زۆر بێت، بەڵام دەرفەتیان بۆ كاری بێلایه‌نانه كەمە.\nمیدیا: بۆچی لەبواری میدیادا ئافره‌تان كەمتر لەكه‌ركووك دەردەكەون؟\nلەنجە جەباری: نه‌ك له كه‌ركووك به‌ڵكو له زۆربه‌ی شوێنه‌كانی دیكه‌ش كه بەردەوام ئافرەت ده‌بێتە قوربانی و فاكتەری سروشتی و پێوەرە كۆمەڵایه‌تییەكان باڵ دەكێشێ بەسەر سەرجەم نه‌ریتی كۆمه‌ڵگه‌دا ئافره‌تان ناتوانن ئازادانه چالاكی بكه‌ن، ئافرەت له كۆمه‌ڵگه‌ی وادا كەمترین توانای دەبێ لە كاركردنی لەبواری راگەیاندن، لە سەرجەم پارێزگاكانی عێراق بەگشتی و تەنانەت لە وڵاتەكانی دراوسێكانیشدا ئافره‌تی میدیاكار ژماره‌یان كه‌مه.\nمیدیا: كۆسپه‌كانی به‌رده‌م ئافره‌تی میدیاكار جگه له نه‌ریت چی دیكه‌ن و خۆت چۆن له‌و بوارانه‌دا كارت كردووه؟\nلەنجە جەباری: من وەكو راگایاندنكارێ تەنها لەو بوارانه‌دا كار دەكەم و دەنووسم، كه دوورن لە حزب و ململانێی توندوتیژ، بۆ ئەوەی نە بۆ خۆم و نە بۆ خێزانەكەم كێشەو گرفت دروست نەكەم. سەرەڕای ئەوەش من ئازاد نیم لە دەرەوەی ماڵ وەكو پیاو كه بتوانم سەبارەت بە زۆر شتی هه‌ستیار چالاكی بكه‌م. ئه‌وانه‌ش بەهێزترین فاكته‌ری دابەزینی ئاستی قەڵەمی ئافرەتانە و ناچاری كردوون شوێنێكی ئارام لە جیهانی رۆژنامە و راگەیاندن بدۆزنەوە، بۆ ئەوەی نەبێتە سەرچاوەی هەڕه‌شە بۆ خۆیان و خێزانەكانیان، چونكە زیاتر ئافرەته كه رووبەڕووی رفاندن و دەستدرێژی دەبێتەوە و تۆمه‌تی نامووس و شەرفیان بۆ دروست ده‌كرێ، هەروەها فاكتەرێكی دیكه هەیە كه هیچی لە فاكته‌ركانی دی كەمتر نییە، ئەویش رۆڵ و گرنگی ئافرەته لەماڵدا، چونكە پیاو دەتوانێ كاتێكی زۆر لە دەرەوەی ماڵ بمێنێتەوە، بێ ئەوەی كاریگەری لەسەر منداڵ هەبێ لە رووی بایەخدان و پەروەردە كردنی، بەڵام ئافرەت پابەندو وابەستەیە لەم رووەوە.\nمیدیا: تاچەند كەناڵەكانی راگەیاندن لە كه‌ركووك بایەخیان بە رەوشی ئافره‌ت داوە؟\nلەنجە جەباری: به حوكمی ئه‌وه‌ی من چالاكوانێكم لە بواری راگه‌یاندن و فەرمانبەرم لە دەزگای رۆژ بۆ پێگەیاندنی ئافره‌ت، ئەگەر باسی رۆڵی كەناڵی راگەیاندنكان بكەین بۆ تیشك خستنە سەر نەهامەتییەكانی ئافرەت بەشێوەیكی گشتی، ئه‌وا زور كەمن بەراورد بە بایەخدانی كەناڵەكان بە كێشە سیاسی و حزبی و ئەمنییه‌كان، واته زیاتر كێشه كۆمه‌ڵایه‌تییه‌كان له ناو سیاسه‌تدا ون بوون و كه‌متر نه‌هامه‌تییه‌كانی ئافرت و چاره‌سه‌ركردنی ده‌خرێته به‌رباس.\nمیدیا: له كه‌ركووك ئافره‌تی میدیاكار له‌كاتی رووماڵكردنی رووداوێك، ئایا لەلایەن دەزگا ئەمنییەكانەوە وەكو رۆژنامەنووسانی هاوڕەگەزی مامەڵەی لەگەڵ دەكرێت، یان ئاسانكاری زیاترتان بۆ ده‌كه‌ن؟\nلەنجە جەباری: بەڕاستی لایەنە ئەمنيیەكانی كه‌ركووك زوور هاوكارن لەو رووەوە، بەڵام ئافرەتی راگەیاندنكار كەمتر كاری رۆماڵكردنی ئه‌و رووداوانه ده‌كات كە تایبەتن بە دەزگا ئەمنییەكانەوە، چونكە روانگەی كۆمەڵگه بۆ ئافرەتی راگەیاندنكار هێشتا لە قۆناغی دواكەوتوودایە، هەر بۆیە ئافرەت لەترسی تانەو توانج خوی لەزۆر شت به‌دوور دەگرێ.\nمیدیا: ئایا میدیا دەتوانێت بیبێتە لایەنێك بۆچارەسەركردنی كێشەو گرفتەكانی كه‌ركووك؟\nلەنجە جەباری: راگەیاندن لەكه‌ركووك نەیتوانیوە رۆڵی خۆی بەجوانی ببینێ، بۆیه نەك نه‌بۆتە لایەنێك بۆچارەسەركردنی كێشەكان، بەڵكو بۆتە بەشێكش له ئاڵۆزكردنی كێشەكانی كه‌ركووك.\nمیدیا: سیاسەت و راگەیاندن كامیان بۆ ئافرەت باشترە و بۆچی؟\nلەنجە جەباری: بەڕای من سیاسەت باشترە بۆ ئافرەت، بۆ ئه‌وه‌ش پشت دەبەستم بەوه‌ی كه وەكو خوێندكاری كۆلێژی زانستە رامیارییەكان سه‌رنجی ئه‌وه‌م داوه كه ئافره‌تی سیاسه‌توان پێگه‌ی به‌هێزتری هه‌یه، به‌ڵام سەرجەم بابەتە نێگەتیڤەكان دەبنە لەمپەر لەبەردەم ئافرەتانی میدیاكار، كه ئه‌وه بۆ ئافرەتی سیاستمدار وا نییه، چونكە دەتوانن بە هێزی پۆستە سیاسییەكه‌یان لەزۆر گێچه‌ڵی كۆمەڵگه دوور بن.


د.قاسملوو: دوکتور قاسملوو دەڵێ :"منیش حەزم لە شەڕ نیە"، بەڵام...(٢)، نووسین و ئامادە کردنی: حەمید تەیموری\nدوکتور قاسملوو دەڵێ :"منیش حەزم لە شەڕ نیە"، بەڵام...(٢)، نووسین و ئامادە کردنی: حەمید تەیموری\nئاماژە: ئەم بابەتە لە سایتی پێشمەرگەکانەوە وەرگیراوە.\n(مەبەست لێرە خوێندنەوەیە، موتاڵایە). هیچ کات و لەو کات و ساتەی کە لەگەڵ پێشمەرگەکاندایە لە قوژبنێکی قوڕین لە نێو دڵی دۆڵێکی دوور کەوتوو لە نێوان سنووری دەستکردی ئێران و عێراق، هێندە خۆشحاڵ نەبووە. گەرچی زۆر جاریش جێگاکانی دەگۆڕی و لەم دۆڵ بۆ ئەو دۆڵ، بەڵام هەر دەمیش کتێبخانەکەی لەگەڵ دا بوو. دوکتور عاشقی کتێب و کتێب خوێندنەوەو شەرابی باش بوو. لە بواری خواردنیشدا لە باشترین ڕستۆرانی پاریس بایا یان لە زستانی ساردی کێوەکانی کوردستان هیچ بۆی جیاوازی نەبوو هەر وەک یەک هەستی بە ئارامی و ئاسایش دەکرد. ناوبراو کە دوکتۆرای لە بواری زانستی ئابوری دا هەبوو\n، عاشقی مێژوو ئەدەبیات و زانستی باشی لە سەر هۆنراوەی کوردی و فارسی و عەرەبی و لە هەمان کاتیشدا بە هێنانەوەی بەڵگە لە هوگۆHugo، بودلێرBaudelaire، واڵت وایتمەنWalt Whitman و تۆماس ئلیوتThomas Eliot بۆ باسەکانی کەڵکی وەردەگرت. قاسملوو مرۆڤێکی خۆشەویست، بیروباوەڕێکی کراوە و ئامادەی خزمەت بە هەموو لایەک بوو. ئەزموونی زۆری هەبوو بە زانینی شەش زمان ئەویش بە نووسین و قسەکردن. ڕۆژێک لە ڕۆژان ئەگەر کەسێک لەگەڵی قسەی کردبایە، قەد لە بیری نەدەچووەوە و ناچێ، ئێستاشی لەگەڵ بێ باسی کەسایەتی ناوبراو دەکەن. هەموو کەسێک، هەر لە لایەنگران و ئەندامانی حیزبەکەی، ڕۆشنبیران، پزشکان، باڵوێزەکان، وەزیر و سیاسیەکانی حیزبەکان چ لە چەپ چ لە ڕاست بە بەبیرهێنانەوەی وتوێژێکی تەنانەت دوراودوریش دەکەوتنە ژێر کاریگەری و سەرنجڕاکێشی ناوبراوەوە و تەنانەت دانیشی پێدا دەنێن. لەم سەدەی بیستەمەشدا کەسی وەها دەگمەن پەیدا دەبێ کە بۆچوونێکی وەهای لەسەر خۆی هەبێ. زیاتر لە بیست ساڵە لە سەر تێرۆری وییەن دەگوزەرێ، بەڵام جنایەتەکە هەروەها بێ سزا ماوەتەوە. بێ گومان دوکتور قاسملوو ئامانجی ئەم جنایەتە بوو، بە تەنیاش نەبوو هاوکارەکەی عەبدوڵڵا قادری ئازەر و فازڵ رەسوڵی دۆستیشی هاوسەفەری بوون و شەهید کران.\nدوکتور قاسملوو زۆر باش لە دەرد و مەینەت و ئازارو ئەشکەنجەی تاک و کۆی میللەتەکەی دەگەیشت، چوونکە بۆ خۆی ئەو دەردو ئازارو ئەشکەنجەیە چ بە ڕۆحی و چ بە فیزیکی چێشتبوو. خاتوو نەسرینی خێزانی لە کتێبەکەی بە ناوی "ئۆرووپاییەک لە وڵاتی کوردان" لە لاپەڕەی ٢٦٠ باسی ئەشکەنجەی دوکتور قاسملوو لە لایەن ساواکەوە لە تاران دەکا.\nخاتوو نەسرین خێزانی دوکتور قاسملوو لە کتێبەکەیدا دەنووسێ کە مێردەکەی لە جێگایەکدا لە یادداشتەکانی ئەم ڕستەی ئاندرە مالروAndre Malraux نووسیووەتەوە کە دەڵێ: "بێ ئەوەی حەزم لە شەڕ بێ، شەڕم کرد". دوکتوریش دەڵێ:" منیش حەزم لە شەڕ نیە، شەڕ نە تەنیا ژیان و گوزەرانی خەڵکی لە نێو دەبا، بەڵکوو دەبێتە هۆی کوشتنی مرۆڤەکانیش، بەڵام دەوڵەتەکان هیچ هەڵبژاردنێکیان بۆ ئێمە نەهێشتووەتەوە و پێشمەرگەکانی ئێمەش شۆڕشگێڕانی لێهاتوون".\nسەرچاوەی ئەم نووسینە: "کتێبی ئۆرووپاییەک لە وڵاتی کوردان" لە نووسینی نەسرین قاسملوو. وتاری مارک کراڤێتس "عەبدولڕەحمان قاسملوو لە ژیاندایە".\nارسال شده توسط afrasyab grami در ۱۵:۲۹


سەیری هەموو کەناڵە ناوخۆیەکان و کەناڵە وەرزشیەکان بکە لەرێگای ئەپی HalowTvبۆ سیستەمی ئەندرۆید – کەی ئای تی ئێن\nدوای بڵاوکردنەوەی ئەپێک بەناوی Kodiیەوە بۆ سەیرکردنی کەناڵە ناوخۆیەکان و کەناڵە وەرزشیەکان کە خوێنەرێکی زۆر باشی هەبوو، لە رێگای سۆرسێکەوە، دەتواندرا سود لە کردنەوەی سەرجەم کەناڵە ناوخۆیەکان و کەناڵە ئاسمانیەکانتان وەرگرتبا،کاری دروستکردنی ئەم سۆرسەوە لەلایەن بەرێزێکەوە بەناو ” هەڵۆ ” دروستکرابوو، ئێمە ئەوکات بەناوی ستافی کەی ئای تی ئێن دەست خۆشیمان لەو بەرێزە کرد،بۆیە ئەمجارەش ئەم بەرێزە نوێترین ئەپی خۆی دروست کردووە بەناوی ” HalowTv “یەوە کە تایبەتە بە سیستەمی ئەندرۆید ئەوانەی ئامێرەکانیان سیستەمی ئەندرۆیدیان لەسەرە دەتوان سود لەم ئەپە وەربگرن، لەڕاستیدا زۆرێک لە ئێمە ئارەزووی سەیرکردنی یاریەکانی تۆپی و پێ و سەرجەم یاریەکانی تر بەگشتی ئەوەی جێگای دلخۆشیە دەتوان زۆر بە ئاسانی سەیری سەرجەم کەنالە ناوخۆیەکان بکەن بە تایبەتی بۆ عاشقانی تۆپی پێ دەتوان لە رێگای ئەو ئەپڵیکەیشنەوە سەیری کەناڵەکانی ( بیابان سپۆرت و فالکۆن سپۆرت و کورد سپۆرت و گەلی کوردستان سپۆرت چەندان کەنالی تری وەرزشی وەک بین سپۆرت و سکای سپۆرت و وە چەندان کەنالی تایبەت بە منداڵان و فلیم و دراما،\nدەتوانیت سود لەم کەناڵانە وەربگریت لە ئێستادا سەیری ئەم وێنانەی خوارەوە بکە.\nنموونەی کەناڵی بیابان ببینە لەم وێنەیەی خوارەوە.\nئێستا دەتوان بەکارهێنانی سیستەمی ئەندرۆید لە رێگای ئەم بەستەرەی خوارەوە سود لە ئەپەکە وەربگرن بۆ دابەزاندنی.\nدابەزاندنی ئەپی Halow Tv لە بازاری Goole Play کرتە لێرە بکە\nیان بە بەستەری راستەوخۆ دەتوانیت دایبەزێنیت کرتە لێرە بکە بۆ دابەزاندنی\nدوای دابەزاندی ئەپەکە پێویستە هەژمارێک دروست بکەیت تاوەکو سود لە ئەپەکە وەربگریت.\nتێبینی: ئێوەئ خۆشەویست دەتوان یارمەتی گەشەپێدەری ئەم ئەپە بن تاوەکو بتوانیت زیاتر خزمەت بە ئێوە خۆشەویست بکات پێویستە هەریەک و لەلای خۆمانە رۆژانە بۆ چەند جارێک کرتەیەک لەو ریکلامە بکەین کە لەسەر شاشەی ئەپەکە دەردەکەویت بەمەش زیاتر پشگیری خۆت دەردەبریت بۆ گەشەپیدەر تاوەکو بتوانیت خزمەتی زیاتر بە بەکارهێنەرانی ئەم ئەئەپە بکات. سەیری ئەم وێنەی خوارەوە بکەن.\nتاگەکان ئەپ و نەرمەکاڵا ئەپڵیکەیشن ئەندرۆید Halowtv بین سپۆرت سیستەمی وەگەرخەر کەناڵ کەناڵەناوخۆیەکان


ئاسۆ جەمال موختار: چەندین جار هەوڵی کوشتنم دراوە\nئازادی رادەربڕین و ئازدای رۆژنامەگەری تێکڕا لە راپۆرتە جیهانییەکانی رێکخراوەکانی مافی رۆژنامەنوسان و ئازادی بڵاوکردنەوەو پارێزگاریکردن لە رۆژنامەنوسان دەرخەری ئەو راستییانەن کە زۆرێک لە وڵاتانی جیهان شوێننگەلێکی مەترسیدارن بۆ رۆژنامەنوسان و کاری رۆژنامەگەری. بەپێی راپۆرتی ماڵی ئازادی کە ناوەندی سەرەکیان لە ئەمریکایە تەنها لە % 15 ی جیهان ئازادی رۆژنامەگەری و دەربڕین تیایاندا ئازادە، تێکڕا یان لەبارودۆخێکی مەترسیداردایە یان نیمچە مەترسیدار و پڕ کێشمەکێشن.\nساڵانە هەڵسەنگاندنی رەوشی رۆژنامەوانان لەتەوای جیهاندا لەڕێی زۆرێک لە ڕێکخراوە جیهانییەکانی وەک پەیامنێرانی بێ سنور (RSF) و رێکخراوی بەرگری لەرۆژنامەنوسان(CPJ)تێکڕا باس لەزۆرێک لەو توندوتیژی و پێشێلکاریانە دەکەن کە رۆژنامەنوسان لە وڵاتانی جیهاندا دووچاری بونەتەوە. بەتایبەتی وڵاتانی چین و ئەفغانستان و تورکیا و ئێران و عێراق و سوریا و هاوکات بە گشتی وڵاتانی رۆژهەڵاتی ناوەڕاست و کیشوەری ئاسیا و ئەفریکا و ئەمریکا و ئەوروپا. هەرێمی کوردستانیش بێبەش نییە لەو نەخشەیەی کە ئازادی رۆژنامەگەری لەمترسیدایە.\nبەپێی دوایەمین راپۆرتی پەیامنێرانی بێسنور ژمارەی ڕۆژنامەوانی دەسـتگیرکراو لە جیهاندا لە ساڵی 2016 زیادیکرووە و بە تایبەتی لە تورکیا کە لەسەرووی لیستەکەدایە.\nڕێکخراوەکە لە ڕاپـۆرتی ساڵانەی خۆی کە رۆژی سێشەممە لەسەر ماڵپەڕەکەی بڵاویکردووەتەوە، نووسیوێتی ژمارەی ڕۆژنامەوانان لە زیندانەکانی جیهان گەیشتووەتە 348 ڕۆژنامەوان، لەوانە زیاتر لە 100 کەسیان لە زیندانەکانی تورکیادان. ئاماژە بۆ ئەوە دەکات ژمارەکە بەراورد بە ساڵی 2015 بە ڕێژەی 6% زیادیکردووە.\nسەبارەت بە بارودۆخی ئازادی رۆژنامەوانی و میدیا و خودی رۆژنامەوانان لەهەرێمی کوردستاندا؛ ئاسۆ جەبار بۆ دەنگی ئەمریکا وتووێژێکی لەگەڵ میدیکار و یەکێک لەقوربانییەکانی توندوتیژی دژی میدیاکاران ئاسۆ جەمال موختار دا سازکردووە....\nئاسۆ دەڵێت "ئەوەی لەهەرێمی کوردستان دەنگ بەرزبکاتەوە، قسەی حەق بکات یان دەیکوژن یان لەکارەکەی دەریدەکەن یان ئازاری دەدەن".\nدەشڵێت "ساڵی 2007 شەوێک لەکار دەگەڕامەوە سێ چەکداری دەمامکدار هاتن رێگەیان پێگرتم و لەسەیارەکە دایانگرتم و زۆریان لێدام بە مەبەستی کوشتن، توانیم لەدەستیان رابکەم".\n"دە رۆژ دوای لێدانەکەم ئەوکاتە بە ئەمری جێگری سەرۆکی حکومەت عومەر فەتاح لەئیشەکەم کە بەڕێوبەری تەلەفیزیۆنی پەروەردە بووم دەرکرام و دورخرامەوە".\nدەشڵێت "لەساڵی 2009 دا چەکدارەکانی شێخ جەعفەر بە 20 کەس لەمنیاندا".\nئاسۆ جەمال موختار دەڵێت "ساڵێک دوای ئەمەش کاتێک دوای کار لە KNN ئەگەڕامەوە، کۆمەڵێک چەکدار تەقەیان لەخۆم لەسەیارەکەم کرد بە مەبەستی کوشتن، خۆشبەختانە خۆم سەلامەت بووم".\nدەشڵێت "تا ئێستا بە وریایی و ترسەوە شەو دەچمە دەرەوە......چەندینجار هەوڵی کوشتنم دراوە".\nوتووێژ لەگەڵ ئاسۆ جەمال موختار


ئه‌حمه‌دی نژاد: ئابڕوی ئێمه به فیدای شۆڕش و گه‌لی ئێران\nبه پێ ئاژانسی ده‌نگوباسی ئێرانی<< انتخاب>> سه‌رکۆماری ئێران مه‌حمود ئه‌حمه‌دی نژاد له دانیشتنی ئه‌م دواییانه‌ی له‌گه‌ڵ نوێنه‌رانی ڕێکخراوه‌کانی زانستی و فه‌رهه‌نگی خوێندکارانی زانکۆکانی ووڵات که زیاتر له 3 کاتژمێری خایاند وه‌ک ده‌ڵێن سفره‌ی ده‌ڵی خۆی کردووه و به ڕاشکاوی سه‌باره‌ت به ڕوداوه‌کانی ئه‌م دواییانه‌ی ناوخۆ قسه‌ی کرد.\nئه‌حمه‌دی نژادگوتی له ووڵات جیاوازی سه‌لیقه و بیرو ڕا هه‌یه به‌ڵام ده‌بێت به شێوه‌یه‌ک ڕه‌فتار بکه‌ین که پێکه‌وه ووڵات به پێشه‌وه ببێن. ئه‌و گوتی له ساڵانی ڕابردو و به تایبه‌تی له یه‌ک ساڵ و نیوی ڕابردو زۆر شت به‌دژی حکومه‌ت گوتراوه به‌ڵام حکومه‌ت له پێناو ووڵات و به‌رژه‌وه‌ندی نه‌ته‌وه‌یی پشو درێژ بووه و هه‌ڵبه‌ته ووڵام نه‌دانه‌وه‌یی حکومه‌ت له ڕابردو و ئێستا به مانای ئه‌وه نیه که هه‌مو قسه‌کان و کرداره‌کان دروستن به‌ڵام هیچ ئیرادی نیه، ئابڕوی ئێمه به فیدای شۆڕش و گه‌لی ئێران.\nسه‌باره‌ت به گفتوگۆ له گه‌ڵ ئه‌مه‌ریکا، ئه‌حمه‌دی نژادگوتی ئێستاش گفتوگۆکردن له‌گه‌ڵ ئه‌مه‌ریکا به هه‌ڵه ده‌زانێت به‌ڵام له بنچینه‌دا له گه‌ڵ گفتو گۆ کۆکه به مه‌رجێک ئه‌مه‌ریکا ده‌ست له سیاسه‌تی هه‌ڵه‌ی به دژی ووڵاته‌که‌ی هه‌ڵبگرێت.\nله گفتوگۆی له گه‌ڵ موعته‌به‌ر شێروانی، ڕۆژنامه‌وان مه‌سعود کوردپور ده‌ڵێت له دۆری یه‌کم و دوهه‌می هه‌ڵمه‌تی پێشبرکێ سه‌رۆکایه‌تیدا دێگوت ئه‌وگه‌نده‌ڵیه‌ی که هه‌یه ئاشکرا ده‌کات و له قاووی ده‌دات، هه‌ڵبه‌ته قه‌ت ئه‌و کاره‌ی نه‌کرد تاکو ئه‌وی دادگا(له‌سه‌ر گه‌نده‌ڵی گه‌وره پیکهات) و خۆی و حکومه‌تی ئه‌حمه‌دی نژادیان تاوانبار کرد له ده‌ستیان بووه له‌و گه‌نده‌ڵییانه‌دا و شته‌که پێچه‌وانه‌ی لێهات(چونکه) ئه‌و له هه‌ڵمه‌تی پێشبرکێدا باسی نه‌کرد و ئه‌وی کردیشی پشتڕاستی نه‌کرده‌وه. کوردپور ده‌ڵێت به‌ڵام ئێستا که گه‌نده‌ڵی له چه‌ندین جێگا ده‌رکه‌وتووه ئه‌حمه‌دی نژاد دێهه‌وێت خۆی لێ پاک بکاته‌وه. کوردپور ده‌شڵێت له‌به‌ر ئه‌وه‌ی ته‌مه‌نی حکومه‌تی ئه‌حمه‌دی نژاد ساڵێکی ماوه، 'ئوسولگه‌راکان" که له کاتی خۆی پشتیوانیان لێده‌کرد ئێستا ده‌خوازن گرفته‌کان به‌سه‌ر ئه‌وه دابشکێننه‌وه و خه‌تاباری بکه‌ن.\nوتووێژ له گه‌ڵ مه‌سعود کوردپور


دەستوەردان لەسوریا.. توركیا لە بەردەم دوو بژاردەی دۆڕان‌و پشێویدا\n08/02/2020 1930 جار خوێندراوه‌ته‌وه\nڕۆژی هەینی سوپای توركیا ڕایگەیاند، نیازی نییە لە خاڵەكانی چاودێری لە ئیدلب بكشێتەوە، ئەمەش دوای ئەوەی میلیشیا پاشكۆكانی لە سەڕاقب شكستیانهێنا، ئەمەش لە كاتێكدایە، كە لەوانەیە ڕۆژی شەممە شاندێكی ڕوسیا، بۆ تاوتوێكردنی دوا پەرەسەندنە مەیدانییەكانی ئیدلب، سەردانی ئەنقەرە بكات.\nسەرباری ئەوەش، كە لەم دواییانەدا هێزەكانی حكومەتی سوریا چەند سەركەوتنێكی گرنگی مەیدانیان لەسەر هەگبەو كەوڵی گروپە چەكدارە توندڕەووەكان بەدەستهێنا، كەچی هێشتا ئەنقەرە مكوڕە لەدەستوەردان لە كاروباری سوریا.\nڕەجەب تەیب ئەردۆغانی سەرۆكی توركیا هۆشداری ئەوەی دایە حكومەتی سوریا، بەوەی هەر هێرشێكی تازەیان لێكەوتی جۆراوجۆری لێدەكەونەوە، داواشیكرد هێزەكانی حكومەتی سوریا بكشێنەوە شوێنەكانی پێشوویان، لەو شوێنانەش دووركەونەوە، كە خاڵەكانی چاودێری توركیای لێ جێگیر كراون.\nهیچ مەزەندەیە‌كی ورد لەگۆڕی نییە سەبارەت بە هێزەكانی توركیا لەسوریا، بە تایبەتیش لەزۆر شوێنەوە سنووری سوریا بە ڕووی سوپای توركیادا كراوەیە، بۆیە كاروانە سەربازییەكانی توركیا بە بەردەوامی دێنە ناو سوریاوە، ئەمەش لە ڕێگەی خاڵەكانی پشكنینی توركیا‌وە كە خراونە خزمەت لایەنە سورییە چەكدارەكان، كە سەر بە دەزگای هەواڵگری توركیان. توركیا لە ساڵی 2017 لە چوارچێوەی چەند ڕێككەوتننامەیەك لەگەڵ ڕوسیا و ئێران لە ئاستانە ئەو خاڵی چاودێرییانەی لە سوریا جێگیر كردوون.\nتوركیا بێڕەزامەندی لایەنە چەكدارەكانی ئیدلب (دەستەی ڕزگاركردنی شام، كە پێشتر بەرەی نوسڕە بوو)، نەیدەتوانی ئەو خاڵی چاودێرییانە دروست بكات، لەو كاتەی ئەفسەرە توركەكان ئەو خاڵانەیان دروست دەكرد، چەكدارەكانی بەرەی ڕزگاركردنی شام دەیانپاراستن.\nهێرشە سەربازییەكەی 5 شەممەی حكومەتی سوریا بۆ سەر ناوچەكانی شاری ئیدلب، دۆخی سەربازی توركیای سەخت و دژوار كردووە لە بەرەنگاربوونەوەی هێرشەكان، لێرەدا ئەردۆغان لەبەردەم دوو بژاردە دایە، یان بەڵێن دەدات هێزی سەربازی زیاتر بنێرێت و بەمەش شەڕ بەدەوام دەبێت، یان هیچ نەكات و دۆڕان قبوڵ دەكات و دان بەسەركەوتنی هێزەكانی ئەسەد و هاوپەیمانەكانیدا دەنێت، كە لەوانەیە ببێتە هۆی ئاوارەبوونی ملیونەها كەس بەرەو سنورەكانی توركیا.\nدیارە، كە بژاردەی دیكە بەردەستنین، چونكە 12 خاڵەكانی پشكنینی سوپای توركیا، كە لە ساڵی 2018 لەگەڵ ڕوسیادا لەسەریان ڕێككەوتووە، بە هیچ جۆرێك سوریا و هاوپەیمانەكانی دەمكوت ناكەن.\nئەسەد هێشتا شێلگیرە لەوەی دەست بەسەر پارێزگای ئیدلبدا بگرێتەوه كە هێشتا لە باكوری رۆژهەڵاتی وڵات لە بندەستی هێزە چەكدارە پاشكۆكانی توركیادایە.\nچاودێران دەڵێن ئەگەر سوپای توركیا هەروەك لە عەفرین و حەلەب لە باكوری سوریا كردی، بە قەبارەیەكی گەورەوە نەچێتە ناو شاری ئیدلب و چەند شوێنێكی بۆ خۆی دانەبڕیت، ئەوە ئەسەد دەسەڵات بەسەر ناوچەكەدا دەگرێت و باجە مرۆیەكەشی لە خوێن و وێرانكاریدا كارەساتبار دەبێت.\nتوركیا بە شێوەیەیەكی ڕاستەوخۆ كاریگەری ئەو سەركەوتنانەی سوریای دەكەوێتەسەر، چونكە فلادیمیر پۆتینی سەرۆكی ڕوسیا، دەتوانی بۆ ماوەیەیكی كورتمەودا، چەند چارەسەرێك پێشكەش بكات، بەڵام ئەو چارەسەرانە ئەردۆغان لەو پشێوی و تەنگوچەڵەمانەی دەرباز ناكات كە تێیكەوتووە.\nكەریم هاسی شارەزا لە كاروباری ڕوسیا دەڵێت: كەوتنی ئیدلب یەكلایی بۆتەوە، دوای ئیدلبیش سەرەی عەفرین دێت. هەر كاتێكیش ڕوسیا لە عەفرین بواری ئاسمانی بە ڕووی توركیادا دابخات، ئەوا بێ سێ و دوو هاوسەنگی هێز دەگۆڕێت.


شارەزایانی مافەکانی مرۆڤ لە نەتەوە یەکگرتووەکان داوای ئازادکردنی کچی فەرمانڕەوای دوبەی دەکەن\nشێخ ڕەشید بن محەمەد ئال مەکتوم\nشارەزایانی بواری مافەکانی مرۆڤ لە نەتەوە یەکگرتووەکان داوایان لە ئیماڕات کرد زانیاریی لەسەر کچەکەی فەرمانڕەوای دوبەی شێخ ڕەشید بن محەمەد ئال مەکتوم بدەن و ئازادی بکەن، ئەمەش دوو مانگ دوای ئەوەی دەستەی ڕادیۆی بی بی سی بەڕیتانی گرتە ڤیدیۆییەکی بڵاوکردەوە کە گوایە لەتیفەیە و خۆی وەکو دیل لە ڤێلاکەیدا وەسف دەکات.\nلە 19 ی مانگی دوودا ئیماڕات وتی شێخ لەتیفە لە ماڵەوە سەرپەرشتی دەکرێت، ئەوەش دوای ئەوەی ئۆفیسی مافەکانی مرۆڤی سەر بە نەتەوە یەکگرتووەکان داوای لە ئیماڕات کرد بەڵگە بخەنەڕوو لەسەر ئەوەی ئایا لەتیفە لەژیاندا ماوە یاخود نا.\nشارەزایانی مافەکانی مرۆڤ لە نەتەوە یەکگرتووەکان لە بەیاننامەیەکی هاوبەشدا وتیان نیگەرانین لەسەر ئەوەی بەرپرسانی ئیماڕات هیچ بەڵگەیەکی بەرجەستەیان نەداوە لە دوای بڵاوبوونەوەی گرتە ڤیدیۆییەکەوە.\nوتیان " بەیاننامەکەی بەرپرسانی ئیماڕات تەنها ئاماژەی بەوەداوە لە ماڵەوە سەرپەرشتی دەکرێت، لەم قۆناغەدا ئەوە بەس نیە."\nهەروەها داواشیان کرد " لێکۆڵینەوەیەکی سەربەخۆ لەسەر هۆکاری دەستبەسەراگرتنەکەی ئەنجام بدرێت و بەزووترین کات ئازاد بکرێت."\nوتەبێژی ئۆفیسی مافەکانی مرۆڤ لە نەتەوە یەکگرتووەکان وتی ئیماڕات هیچ بەڵگەیەکی بۆ نەخستووینەتەڕوو لەسەر ئەوەی لەتیفە لەژیاندا ماوە یاخود نا.\nچارەنووسی لەتیفەی تەمەن 35 ساڵ کە پەیوەندییەکی خراپی هەیە لەگەڵ شێخ محەمەد بن ڕاشد ئال مەکتومی باوکیدا، تیشک دەخاتە سەر کاروباری خێزانیی فەرمانڕەوای دوبەی.\nلە ساڵی 2018 دا لەتیفە سەرنجی جیهانی بەلای خۆیدا ڕاکێشا، ئەوەش دوای ئەوەی کۆمەڵەیەکی بەرگریکار لە مافەکانی مرۆڤ گرتە ڤیدیۆییەکیان بڵاوکردەوە و تیایدا لەتیفە دەڵێت هەوڵیداوە لە دوبەی هەڵبێت، دواتر لە ئەرکێکی هێزە تایبەتیەکاندا لە کەناراوەکانی هیندستان دەستبەسەرکرا و گەڕێندرایەوە بۆ دوبەی.


ژنێك كە ئازارەكانی نیشتمان دەنووسێتەوە – knwe.org\nسەرەکی » چاوپێکه‌وتن » ژنێك كە ئازارەكانی نیشتمان دەنووسێتەوە\nگفتۆگۆیەكی نەرمین عوسمان لەگەڵ ئەمیرە محەمەد\nژنێك كە ئازارەكانی نیشتمان دەنووسێتەوە\nنووسینەوەی مێژووی سەروەرییەكان بە دەست و قەڵەمی سوڵتانێك نە نوسراوەتەوە بۆ مەدح و سەنای خۆی ، كەسێك نووسیویەتییەوە لە زاری ئازارەكانەوە، وەك خۆی كێشاویەتی، وێنای چاوی قوربانییەكانی بە چاوی پڕ لە فرمێسكەوە فڵچەی تابلۆیەكی جوگرافیایەكی بێ سنووری ڕەنگ كردووە ، پڕن لە گوڵ لە هەموو رەنگ و عەترەكان بۆ هەموو ماندووبوون و ئازارەكان، زمانێك بە راستگۆیی و خۆشەویستییەوە ، بۆ كارەكەی و هەڵدانەوەی لاپەڕەی ئازارەكانی نەتەوەیەكی ستەمدیدە، بە هێمنی و لەسەرخۆیی و گوێگرتن لەو هەموو ئازارە، كارێكی ئاسان نییە پڕن لە ناسۆر، هەر بۆیە هێندەی تر هێمن بووە لە رقی زەمەنێكی بێ بەزەیی، ئەمیرە محەمەد ئەو ژنەیە كە بەردەوامە لە نووسینەوەی ئازارەكان .\nلە ساڵی 1952 لە سلێمانی لە گەڕەكی سەرچیمەن لە دایك بووە ، سەرەتای خوێندنی لە قوتابخانەی سەربەستی سەرەتایی كچان دەستی پێ كردووە ، دواناوەندی لە سلێمانی كچان لە بەشی وێژەیی بووە ، كۆلێجی ئاداب بەشی زمان و ئەدەبی كوردی لە زانكۆی سلێمانی بە پلەی زۆر باشە تەواو كردووە .\nسەرەتای كارو چالاكییەكانی لە یەكێتی قوتابیان دەستی پێكردووە ، لە ساڵی 1970- 1971 پەیوەندیی بە ئەڵقە ڕۆشنبیرییەكانی كۆمەڵەی ماركسی لینینی كوردستانەوە كردووە ، ژمارەی كادرییەكەی (64 أ) بووە ، تا ئێستا لە ڕیزەكانی یەكێتیدا بەردەوامە وەك كادرێكی كارا خەبات و كارو چالاكی دەكات.\nلەكاتی دەست بەكاربوونی وەك مامۆستا، خوێندكارەكانی بە گیانی كوردایەتیی پەروەردە دەكرد، كە ئێستا بەشێكیان بەرپرسی حزبی و حكومین.\nلەشارەوە بۆ شاخ\nلە ساڵی 1985 سنووری چالاكییەكانی گواستەوە لە شارەوە بۆ شاخ و چووە سنووری مەڵبەندی ( 3 ) لە تیپی ( 78 )ی كارۆخ لەگەڵ دكتۆر شێركۆی هاوسەریدا .\nلەدوای ئەنفالی سەر مەڵبەندی ( 3 ) ئاوارەی ئێران بوون، لەوێش درێژەیان بە خەبات داوە ، لە هەمان كاتدا بەشداریی چالاكییە سیاسی و كۆمەڵایەتییەكانی كردووە، یارمەتی دكتۆر شێركۆی دەدا لەو كاتانەی كە بریندار و نەخۆش روویان دەكردە نەخۆشخانەكە، لە دوای راپەڕین گەڕانەوەو بوو بە كادیری بەشی بیرو هۆشیاری مەڵبەندی سلێمانی.\nلە كۆنفرانسی 1995ی مەڵبەنددا یەكەم دەنگی ژنان و شەشەم دەنگی تێكڕای كاندیدەكانی هێناوە، ئەوكات بوو بە ئەندامی مەڵبەندی یەكی رێكخستنی سلێمانی و چۆتە بەشی راگەیاندن و بووەتە بەڕێوەبەری رادیۆی سلێمانی .\nیەكێك لەو كارانەی كە شانازیی پێوە دەكات لە رادیۆكە، رێژەی بەرنامەكانی لە ( 7 ) بەرنامەوە كردووەتە ( 36 ) بەرنامە. هەروەها یەكەم ژن بووە هەفتانە بەرنامەیەكی سیاسیی بە ناوی گۆشە نیگاوە لە تەلەفزیۆنی گەلی كوردستان پێشكەش كردووە كە لەسەر پرسە گەرمەكانی رۆژ بووە، ئەوسا كاك عەباس عەبدولڕزاق بەڕێوەبەری تەلەفزیۆن بووە.\nپرۆژەی چنینی فەرش\nلە دوای راپەڕین دەبێتە راگری كۆمەڵەی هەرەوەزیی سلێمانی، لە ساڵی 1992 پەیوەندیی كردووە بە یەكێتی ژنانەوەو رۆڵێكی باڵای گێڕاوە بۆ زیندووكردنەوەی گۆڤاری تەوارو چەندین بابەتی گرنگی نووسیوە، بەشێكی بەناوی خوازراوەوە لە گۆڤاری تەوارو بڵاوكراوەكانی یەكێتی ژناندا .\nخاوەنی دەیان پڕۆژەی جوانە لەوانە دامەزراندنی پڕۆژەی چنینی فەرش و بەڕە بۆ خزمەتی پاشماوەی ئەنفال و كەسوكاری شەهیدان لە شاری سلێمانی و ئۆردوگاكانی سمود و شۆڕش ، زۆرجار بەڕێز مام جەلال سەردانی ئەو پڕۆژەیەی دەكرد بە یاوەریی میوانە بیانییەكان و هانی دەدان بۆ كڕینیان‌و هەروەها خۆشی وەك دیاریی دەیكڕی و دەینارد بۆ هەندێ كەس بەمەبەستی هاندان و دروستكردنی دەرامەتی بۆ ئەو ژنانە .\nهەروەها یەكەم بەرنامەی رادیۆیی دەنگی گەلی كوردستانی لەسەر پرسەكانی ژن ئامادە دەكرد هەر خۆیشی ناوی نا ( دەنگی ژنان ) و سوهێلە ئەحمەد وەك بێژەر پێشكەشی دەكرد ،\nهەروەها یەكەم ژن بوو لەناو مەڵبەند سەرقاڵی بەستنی كۆڕ و سیمینار بووە لەسەر بابەتەكانی رۆژ ، هەر بۆ هەمان مەبەست سەردانی ناوچە دوورە دەستەكانی دەكرد .\nوەك خۆی ئاماژەی بۆ كرد، یەكەم ژن بووە بابەتی سیاسی لە كوردستانی نوێ لە لاپەڕە ( 2 ) ئامادە بكات و بیاننووسێت .\nساڵی 1994 بووە بە ئەندامی دەستەی نووسەرانی گۆڤاری دەنگی مامۆستا، بەردەوامیش بووە لە نووسینی بابەت لە رۆژنامەی ئاوێنە و كوردستانی نوێ و بڵاوكراوەكانی تردا .\nلە ساڵی 1996 لە سنووری باشماخ لەگەڵ مامۆستا شێخ حسێن و سەرگوڵ خان و كۆمەڵێك كەسیتر كەوتونەتە رێكخستنەوەی خەڵك و ورە بەرزكردنەوەیان و راییكردنی هەندێ كارو چالاكیی كۆمەڵایەتی، هەروەها وەرگێڕانی چەند نامیلكەیەك لەوانە :\n-ژنان و مافەكانی مرۆڤ\n-حزب و ئایدۆلۆجیا\nجێ دەستی ئەمیرەخان\nخاتوو ئەمیرە بۆی گێرامەوەو وتی: «جارێك لەگەڵ هێرۆخان سەردانی ئەمنە سوورەكەمان كرد، كە هاتینە دەرەوە هێرۆخان لێی پرسیم چیت لەلا گەڵاڵە بووە؟، منیش لە وەڵامدا وتم: لێرەوە دەتوانین هەنگاو بنێین بۆ نووسینەوەی مێژوو، ئیتر لەو رۆژەوە كەوتوومەتە كۆكردنەوەی ئەرشیفی ناو ماڵان و چاوپێكەوتن لەگەڵ تێكۆشەران، هەر لەوێش لەساڵی 2007 یش بووم بە بەڕێوەبەری مۆزەخانەی نیشتمانی ئەمنەسورەكە». هەروەها دەڵێت: «لەو سەردەمانەدا چاوپێكەوتنێكم لەگەڵ رۆژنامەی ئاوێنە كردو داوام كرد كە مەڵبەندێك بكرێتەوە بۆ راهێنانەوەی كەسە ستەمدیدەكان (كەسو كاری شەهیدان و ئەنفال و زیندانییە سیاسییەكان « .\nلەساڵی 2000 بۆتە بەڕێوەبەری دیوان لە وەزارەتی كارو كاروباری كۆمەڵایەتی و لەوێش بۆتە ئەندامی دەستەی نووسەرانی گۆڤاری وەزارەتەكە .\n2002 راژەكەی گواستۆتەوە بۆ وەزارەتی پەروەردە- (ئیدارەی سلێمانیی پێشوو)، لەوێ دەبێ بە بەڕێوەبەری گشتیی فێركردنی گشتی، ئەو خۆی لەوبارەیەوە دەڵێت: « لەو دوو وەزارەتە لەگەڵ هاوكارەكانم و ستافی وەزارەت دەیان پڕۆژەی سەردەمیانەمان جێبەجێ كرد یان هەنگاوێكی باش بەرەو پێشمان برد».\nهەروەها دەڵێت:» لەو كارانەی كە كردوومە، جگە لە بەشداریم لە زۆربەی پڕۆژەكان، یەكەم مەنهەجی باخچەی ساوایانم ئامادەكرد بەناوی كتێبی (خونچەكانی بەهار)، لەوكاتانەی كە سەردانی بەغدامان دەكرد لەگەڵ وەزیری پەروەردەی ئەوكاتە (نەرمین عوسمان )، بردمان بۆ (یونسێف) بۆ ئەوەی وەریبگێڕنە سەر زمانی عەرەبی».\n«هەروەها لەو كاتانەی كە لە وەزارەتی پەروەردە بووم بە وەفد چووین بۆ ئێران، لەوێ نامیلكەیەكم هێنایەوە بۆ كوردستان لە وەزارەتی پەروەردە وەرگیراو كردمان بە رێنمایی هاتوچۆ بۆ منداڵان و دابەشمانكرد بەسەر خوێندنگاكەندا.\nدەشڵێت: هەندێ سەرچاوەم بۆ ئامادەیی پیشەسازیش ئامادەكرد، لە پڕۆژەی نەهێشتنی نەخوێندەواریی كە وەزارەتی پەروەردە ئەنجامیدا، شەشەم كتێبم بۆ ئەو پڕۆژەیە ئامادەكردو كرا بە پڕۆگرامی خوێندن لە بنكەكاندا «.\n«دوای یەكگرتنەوەی هەردوو حكومەتی ئیدارەی سلێمانی و هەولێر بە هەمان پۆست ماوەتەوەو لەوێشەوە بە وەفد سەردانی ئوردن و هیندستانیان كردووە بۆ بینینی خول لەسەر خوێندنی خێرا «.\nلەدوای پۆرسەی رزگاركردنی عیراق بەشداریی لە كۆنگرەی دەنگی ژنانی عیراقدا كردووە، هەروەها سەردانی ناوچە دابڕێنراوەكانی كردووە بە مەبەستی كردنەوەی خوێندنگەی كوردی كە پڕۆژەیەكی حكومەتی هەرێم بوو وەزارەتی پەروەردە جێبەجێی دەكرد.\nچۆن دکتۆر شێرکۆی ناسی و ژیانی هاوسەرییان دروستکرد؟\nلە میانی گفتوگۆكەماندا دەربارەی ناسینی دكتۆر شێركۆ و هاوسەرگیرییەكەیان و پەیوەندییان بۆی گێڕامەوەو وتی: «ماڵی ئێمە و شێركۆ دراوسێ بووین، كاتێ كە كۆمەڵەی ماركسی لینینی دامەزرا، بوومە ئەندامی ئەڵقە رۆشنبیرییەكانی كۆمەڵەو بە رێكخەرەكەم وت: كوڕێك هەیە بە ناوی شێركۆ، هەندێك جار كتێبی ماركس و لینینم دەداتێ، لە وەڵامدا رێكخەرەكە وتی: تۆ حەقت نەبێ، خەریكی كاری خۆت بە، لەدوای رۆیشتنی ئەندامەكانی تر وتی: ئەویش ئەندامی كۆمەڵەیە، بەڵام نابێ ناوی بهێنی لای خەڵك، (بەهۆی مەترسییە زۆرەكانەوە، كەسمان ئاگامان لە شانەكانی تر نەبوو )، ئەوسا دكتۆر شێركۆ لەگەڵ گوڵزار غەریب لەیەك شانە بوون ، وردە وردە بەهۆی ئەدەبدۆستیی هەردووكمان زیاتر لێك نزیكبووینەوەو لەساڵی 1979 هاوسەرگیریمان كرد «.\nوتیشی: «سەرەتا دكتۆر شێركۆ دەیان شیعری ناسكی دڵداریی هەبوو ناوە ناوە شیعرێكی ناسكی بۆ دەناردم» .\nخاتوو ئەمیرە خۆشی وەك نووسەرێك بە شیعر دەستی پێ كردووە، شیعری بڵاوكراوەی هەیە لە گۆڤاری بەیاندا .\nهەروەها ئەوەشی بۆ باسكردم كە جارێكیان شیعرێكی بۆ چەوساوەكان نووسیووەو لەوبارەیەوە وتی: «ئەوسا ئاغایەتی لەماڵی باوكم هێشتا مابوو، لە گۆڤاری بەیان بڵاومكردبووەوەو نەشم دەوێرا بیبەمەوە ، بەڵام براكەم شیعرەكەی بینیبوو، پیشانی باوكمی داو وتی: دژی ئاغا نووسیویەتی، باوكم لەبری تووڕەبوون، دەستخۆشی لێكردم و وتی: مادام دەتوانێ بنووسێ و بیربكاتەوە، كێشە نییە، چونكە باوكم خۆشی شاعیرێكی باش بوو» .\nوتیشی: باوكم زۆر كوردپەروەربوو، بیرمە كە ئەو رۆژەی بڕیارماندا پەیوەندیی بە هێزی پێشمەرگەوە بكەین، چووم بۆ لای باوكم و پێموت» ئەویش لەوەڵامدا وتی: « تۆ ئازادی، بەڵام تۆ دەچیتە دەرەوە دەبێت بزانی ژیان لەوێ ئاسان نییە، زەحمەتیی زۆر دەبینی و لەوێ پەڵپ بە شێركۆ نەگری و بگەڕێیتەوەو مەیدە بە كوشت».\nهەروەها وتی: «دایكیشم پێیوتم ئیتر دەبێت وەك خەڵكی ئەو ناوچانە بژیت، وەك گوندنشینەكان ژیانی خۆشگوزەرانیت نامێنێ و تێكەڵی ناو دێهاتەكان ببە».\n«ئەو ئامۆژگارییانەم بەهەند وەرگرت، جگە لە بیروباوەڕی خۆشم كە كادرێكی كۆمەڵە بووم، دەبوایە سادە رەفتار بكەم «.\nوتیشی: «ئیتر تێكەڵ بووم لەگەڵ خەڵكی ئەو ناوچانەو بەشداریی بۆنەكانیانمان دەكرد، زۆر شتیان فێركردین و زۆریشیان لێوە فیربووم، لەوانە فێری تەون بووم، بەڵام تا ئێستا فێری ئاگركردنەوەی كوورەكە نەبووم «.\nلە میانەی گفتوگۆكەدا باسی گوزەرانی ماڵی خۆیانی بۆ كردم، وەڵامی هەندێ پرسیاری دامەوە كاتێك لێم پرسی ئێوە ماڵی خۆتان زۆربەتان خەریكی ئەدەب و نووسینن، چۆن رۆژانە گوزەر دەكەن؟ بیستوومە ماڵی ئێوە زۆر جدین و گۆشەگیرن، خاتوو ئەمیرە لەوبارەیەوە وتی: «كاتێ كە شووم كرد، دكتۆر شێركۆ دەبوایە لە دێهات و گوندەكان دەوام بكا وەك دكتۆرێك و دواتریش بووین بە پێشمەرگە و ماوەیەك لە ئێران بووین و بەهۆی ئەوەی منداڵەكانی خۆشمان زۆریان نەهامەتیی بینیووەو خوێندنیان لە ئێران بە زمانی فارسی بوو ، كە گەڕاینەوە كاتێكی باشمان بۆیان تەرخانكرد بۆئەوەی بیانهێنینەوە سەر هێڵی منداڵی ئێرە.\nئەو جۆرە ژینگانە و ئەو دوورییە لە دەوروبەر دووری خستبووینەوە و كەسانێكی تر هاتنە ژیانمانەوە كە پەیوەندیی بە كاری سیاسی و ئەدەبیمانەوە هەبوو، بەڵام لەناو ماڵەكەمان ژینگەیەكی ترمان بۆخۆمان پێكهێناوە، پڕە لە سۆزو خۆشەویستی و میهرەبانی و گۆڕینەوەی راوبۆچوونەكانمان، باسی رووداوەكانی رۆژ و بابەتی كتێب، لە هەمان كاتدا هەمووان سەرقاڵی نووسین و خوێندنەوەو بەدواداچوونین» .\nخاتوو ئەمیرە بەردەوام بوو لە گفتوگۆكە و وتی» لە خولی یەكەم و لەساڵی ( 2010 ) بووم بە ئەندامی ئەنجومەنی ناوەندو سەرۆكی لیژنەی سكاڵابووم، ئێستاش بە ئەندام مەكتەب لە ئەرشیفی ناوەندی مێژوویی كاردەكەم«.\nوتیشی:» ئەوكاتەی كە لە ئەمنەسوورەكە كارم دەكرد، بە هێرۆخانم وت: پێویستیمان بە كتێبخانەیەكە‌و هەروەها چاككردنی ژوورێك بۆ جۆری مینەكان و بە هۆڵێك بۆ پاراستنی نامەو دیاریی زیندانییەكان و ئەرشیفی ناو ماڵان، ئەو داواكاریانەم كرد بە نووسراوو دامە دەستی، لەوبارەیەشەوە وتی: بیرۆكەكان جوانن، پێویستی بە نووسراو نییە ، بۆ ناسینەوەی و سەرچاوەی ئەو ئۆتۆمبیلە سەربازییانە لەسەر داوای خۆم ئەفسەری فەرماندەیی پسپۆڕی بۆ ناردم و زانیارییەكانمان وەرگرت» .\nئەو وتیشی :» هەر لەسەر داوای خۆم بە سوپاسەوە بەڕێوەبەرایەتی مین هاوكارییان كردین بۆ ناسینەوە‌و پێناسەی جۆری مینەكان، لە هەمان كاتدا دەیان پۆستەری جیاجیای زیانەكان و خۆپاراستنیان لەسەر مین بۆ هێناین، بەردەوامیش ئەو بەشەیان بە ئاماری ساڵانەی قوربانیانی مین دەوڵەمەند دەكرد».\n«ئیتر هێرۆخان كتێبخانەیەكی گەورەی لە ئەمنە سوورەكە دروستكرد و ستایشی نارد بۆ دروستكردنی هۆڵی پڕۆژەی دیاریی ئازادی ، ئیتر دوای ئەوە من بووم بە ئەندامی ئەنجومەنی ناوەند و داوام كرد بۆ یەك كار كاتی خۆم تەرخان بكەم و نەدەكرا دوو كار بكەم و هەمان بایەخیان پێ بدەم و بەنیوە ناچڵی كارەكانم بكەم ، بەڵام لەگەڵ ئەوەشدا تائێستا ( 12 ) كتێبم بە چاپ گەیاندووە وەك پڕۆژەی دیاریی ئازادی و چەندین پیشانگەم كردووەتەوە، هەموو ئەو ئەرشیفە جوانانەی ناو ماڵانم كۆكردۆتەوەو پێشكەشی بەڕێوەبەرایەتیی ئەمنە سوورەكە (مۆزەخانەی نیشتمانیی ئەمنە سوورەكە )م كردووە ، تا ئێستاش بەردەوامم و خەریكی كۆكردنەوەی ئەرشیفی ناو ماڵانم و چاوپێكەوتنی زارەكی لەگەڵ شاهید حاڵەكاندا دەكەم.\nهەر لەمیانەی گفتوگۆكەدا وتی: «كتێبێكیشم لەسەر شەهید مەلا عەلی بە ناوی ( شیعرو هەڵوێست دیوانی شەهید مەلاعەلی و چەپكێك بەڵگەی بیرەوەریی) چاپ كردووە، بە سوپاسەوە لقی سلێمانی یەكێتیی نووسەران بۆیان بە چاپ گەیاندووم، خۆشم لە ساڵی 1971ەوە ئەندامی یەكێتیی نووسەرانم، ئەوانی تریش بە سوپاسەوە كاك مەلا بەختیار هاوكار و پشتیوانم بووە» .\nئەمیرەخان هەروەها دەڵێت: «هەموو ئەو كارانەشم بە خۆبەخشی گەیاندووەتە دەستی خوێنەرو رەفەی كتێبخانەكان و ژیاندنەوەی مێژوویی یەكێتی و گەیاندنیان بە نەوەی دواڕۆژ « .\n«هەر لە پڕۆژەكانی دیاریی ئازادی دەیان پیشانگە و فلیمێكی دیكۆمەنێتەریم ئامادەكردووە، هەروەها مۆنۆمێنتێكم لەبەردەم پاركی ئازادی بە هاوكاریی كاك مەلا بەختیار و كاك بەهرۆزی پارێزگاری ئەوكات بە ئەنجام گەیاندووە».\n«دەیان كتێبم نزیك تەواوبوونەو تەمەنیش بوارم پێبدا دەیان بیرۆكەی جوانم لەلا گەڵاڵەبووە، هیوادارم جێبەجێیان بكەم. هەرچەندە مەرج نییە هەموو بیرۆكەیەك بگاتە ئەنجام، زۆر بیرۆكەم هەبووەو نەمتوانیووە بە ئەنجامیان بگەیەنم، لەوانە ( كردنەوەی خانەی بەساڵاچووان لەناو گەڕەكەكان و دەیانی تر)».\nلە كۆتایی گفتوگۆكەدا بە هەناسەیەكی قووڵەوە بەردەوام بوو و وتی:» هەرچەندە كارەكەم پڕ ئازارو مەینەتییە ، رۆژانە ئازارەكان لام دووبارە دەبێتەوە، بەهۆی چاوپێكەوتنە نوێیەكانەوە، بەشێوازی جیاواز بەڵام بەوە دڵخۆش دەبم كە لەهەر چاوپێكەوتنێكدا گەنجینەیەكی پڕ گەوهەر دەبینم لە خەبات و مێژووە دراوشاوەكەی یەكێتی و لە دڵسۆزیی و وەفاداری كەسوكاری شەهیدان و ئەنفالكراوەكان و پێشمەرگەكان و بەردەوام بوونیان لەسەر هەمان رێباز «.\n«هەروەها روح جوانیی ئەو كەسانەی چاوپێكەوتنیان بۆ دەكەم، دڵخۆشم دەكەن و دەڵێم ژیان هێشتا جوانیی خۆی هەیە دەتوانم بە نووسینەوەی ئەو هەموو ئازارو سەروەرییە كەمێك لە ئازارەكان كەم بكەمەوەو مشتێ بخەمە سەر خەرمانە پڕ سەروەرییەكەی یەكێتی» .\nمنیش دەڵێم : ئەمیرە محەمەد-یش یەكێكی دیكە لەو ژنانەیە كە مێژوو لەبیریان ناكات و نرخاندنی تێكۆشان و خزمەتەكانی، تیشكێكی دیكەی رووناكی دەخاتە سەر مێژوومان بۆ بەرچاوڕوونیی ئایندەو بونیادنانی داهاتوویەكی پرشنگدار.


گیرۆده بوونی ١٢ میلیۆن بنه‌ماڵه به ماده سڕکه‌ره‌کان له ئێران | Lawan Deutschland\nگیرۆده بوونی ١٢ میلیۆن بنه‌ماڵه به ماده سڕکه‌ره‌کان له ئێران\nبه‌رپرسێکی ناوه‌ندی خه‌بات له دژی ماده سڕکه‌ره‌کان گوتوویه‌تی، له سه‌دا ٦٠ی تووشبوانی ماده سڕکه‌ره‌کان له ئێراندا خاوه‌ن ژن و منداڵن.\nبه‌گوێره‌ی راپۆرتی هه‌واڵده‌ریی ئیسنا، رێکه‌وتی ٢٣ی جۆزه‌ردانی ١٣٩١ی هه‌تاوی، حه‌مید سه‌رامی به‌ڕێوه‌به‌ری فه‌رهه‌نگیی ناوه‌ندی خه‌بات له دژی ماده سڕکه‌ره‌کان، هه‌واڵی دابه‌زینی ته‌مه‌نی تووش بوون به ماده سڕکه‌ره‌کانی له ٢٣ ساڵه‌وە بۆ ژێره‌وه‌ی ٢٠ ساڵی بڵاو کردۆته‌وه و گوتی: «به‌گوێره‌ی ئاماره‌کانی ساڵی ١٣٨٦ی هه‌تاوی، ٢ میلیۆن موعتاد له ئێراندا هه‌بووە، هه‌نووکه به‌پێی ئه‌م ئاماره له ئێراندا ١٢ میلیۆن بنه‌ماڵه گیرۆده‌ی ماده سڕکه‌ره‌کانن، که‌له سه‌دا ٦٠ی ئه‌م تووشبوانه خاوه‌ن ژن و منداڵ و لانی‌که‌م ٥ هه‌تا ٦ منداڵیان هه‌یه.\nاوبراو گوتوویه‌تی: «ئه‌م تووشبوانه به هۆی گرفتی ئابووری و نه‌خوێنده‌واری، توانای ده‌رمانی خۆیانیان نییه».\nبه‌پێی وته‌ی لێپرسراوانی ناوه‌ندی خه‌بات له دژی ماده سڕکه‌ره‌کان، بڵاو بوونه‌وه و که‌ڵک وه‌رگرتن له‌و ماده‌یه له نێو قوتابیان و به‌تایبه‌ت ته‌شه‌نه سه‌ندنی له نێوان په‌راوێزنشینانی شارکاندا جێگای نیگه‌رانییه».\nرێژه‌ی له‌سه‌دا ٥ی تووشبوان له سه‌ربازی و هه‌روه‌ها ٧٠%ی تووشبوان له قوتابخانه‌کان، یان زانستگاکان، گیرۆده‌ی ماده سڕکه‌ره‌کان بوون.\n← حوکمی ١٨.٥ ساڵ زیندان و ١١١٠ قامچی بۆ ٣٧ چالاکی به‌رگریکاری گۆلی ورمێ\n٧ میلیۆن په‌روه‌نده‌ی قه‌زایی له ئێراندا بوونی هه‌یه →


رەنگی تازەی هەردوو مۆبایلی هۆنەر10 لایت و 8 ئێكس بۆ نەوەی هەزارە بە رەنگی تازەوە\nئەمریکا 90 رۆژ مۆڵەت دەداته هواوى\n"به داهاتى گه‌شتوگوزار مووچه‌ى چه‌ند وه‌زاره‌تێك ده‌درێت"\nبەهۆی تەقینەوەی غازەوە ئاگر لە چەند دوكانێكی سلێمانی دەكەوێتەوە\nجەواد زەریف گەیشتە کوەیت\nداهاتی جەژن دەگاتە 27 ملیۆن دۆلار\n"پارێزگای سلێمانی لەڕووی هاتنی گەشتیارەوە یەكەمە"\nئەمریکا فەرمانى دەستگیرکردنى بۆ کەشتییەكی نەوت هەڵگری ئێران دەرکرد\n"دابەشکردنی مووچە دووادەکەوێت"\nمامۆستایه‌كی ئایینی: ئه‌وانه‌ی پاشه‌ڕۆی ئاژه‌ڵی قوربانی فڕێده‌ده‌نە سەر شەقامەکان خێریان ناگات\nوەرگرتنی منداڵان لەباخچەی ساوایان دەست پێدەكات\nخواست لەسەر شووتی پێنجوێن كەمی كردووە\nهەواڵ / زانست :: 05/02/2019 :: 318 جار بینراوە\nفه‌یسبوك گوێ له گفتوگۆ ده‌نگییه‌كان ده‌گرێت و كۆپییان ده‌كات\nتەنێکی مەترسیدار بەرەو رووی زەوی دێت\nتێلیگرام چەند خزمەتگوزارییەكی نوێ زیاد دەكات\nئەپڵ ملیۆنێک دۆلار دەدات بەو کەسەی دەتوانێت مۆبایلەکەی هاک بکات\nهۆنەر ماركەی ئەلیكترۆنی پێشەنگ بۆ مۆبایل لە گروپی هواوی، ئامێری هۆنەر 10 لایتی وەشاند كە تازەترین بەرهەمی ماركەی بازرگانی لە رۆژهەڵاتی ناوەڕاستە و دیزاینێكی جوانی بێ لێواری و رەنگی سەرنجڕاكێشی هەیە.\nئەمە تازەترین بەرهەمی هۆنەرە لە بواری ئابوریدا و پێشوازییەكی بێ وێنەی لێكرا لە نەوەی هەزارەی نوێدا كە تایبەتمەندیەكانی ئەم ئامێرەیان بەدڵ بوو بەتایبەتی تواناكانی وێنەگرتنی سێلفی. چەندین تایبەتمەندیی لە هۆنەر10 لایت-دا هەیە وەك مۆبایلێكی جوان و باش بە تایبەتی بۆ ئەوانەی كە بڕە پارەیەكی كەم بۆ ئەم مەبەستە تەرخان دەكەن .\nگومان لەوەدانیە كە هۆنەر10 لایت سەرنجڕاكێشە، دوو رەنگی هەیە بۆ دیزاینی ئاسایی: رەش و شینی یاقوتی، دوو رەنگیشی هەیە بۆ دیزاینی بریقەدار: شینی ئاسمانی كە لە شینی كراوەوە لە ژێرەوە دەگۆڕێت بۆ زیوین لە سەرەوە، سوور كە لە پەمەییەوە دەبێتە سوور بەشێوەیەكی جوان .\nشاشەی هۆنەر10 لایت پێوەرەكەی 6.21 ئینجە بە كوالیتی1080 پیكسڵ ، كامێرای پێشەوە بە كوالیتی 24 میگاپیكسڵە بە زوومیf/2.0، كامێراكە 8 سیناریۆ دەناسێتەوە بۆ وێنەی سێلفی و مامەڵەی لەگەڵ دەكات بە پێی سیناریۆكان كە چەندین تایبەتمەندی بۆ زیاد دەكات وەك چاككردنەوەی رەنگەكان و نەرمیی پێست. هەروەها چەندین جۆری رووناكی پێشكەش دەكات كە وەك رووناكی ستۆدیۆ بەدیاردەكەوێت. هۆنەر10 لایت كوالیتیەكی بەرز پێشكەش دەكات بۆ مامەڵەكردن لەگەڵ وێنەكانی پۆرترێت كە وای لێدەكات نمونەیی بێت بۆ وێنەگرتنی بێگەرد و زۆر جوان .\nروونیی شاشە وەك خۆی مایەوە هەروەك مۆبایلی هۆنەر 8 ئێكس، بەڵام دیزاینی دڵۆپی شەونم واتا سوودوەرگرتنی زیاتر لە پێوەری 19.5:9. مۆبایلێكی گەورە و جوانە كە سوود لە شاشە گەورەكەی وەردەگیرێت بۆ سەیركردنی فیلم و یاریكردن .\nهۆنەر10 لایت تایبەتمەندیی هۆنەر10ی وەرگرتووە، باشترین تەكنەلۆژیای سەردەم پێشكەش دەكات، پێوەری تازە بۆ مۆبایل دادەنێت لەگەل دیزاینی دڵۆپی شەونم كە پێوەرەكەی 6.21 ئینجە. لەگەڵ پەیكەرێك بەرەنگی پلەدار و كامێرای پێشەوە بە كوالیتی 24 میگاپیكسڵ بە تەكنەلۆژیای زیرەكی دەستكرد و كامێرای دواوە بە كوالیتی 13+2 میگاپیكسڵ .\nهۆنەر 8 ئێكس\nهۆنەر، مۆبایلە تازەكەی هۆنەر 8 ئێكس بە رەنگی شینی پلەدار لە بازاڕەكانی عێراق دابین دەكات ، تازەترین بەرهەمی X كە بە هێزی باشی ناسراوە و بریتین لە5X و 6X و X 7. پەیكەرەكەی شووشەیە لەجۆری ئۆروارا بە پێوەری 2.5D كە دیمەنێكی جوانی پێدەبەخشێت لەگەڵ تەكنەلۆژیایەكی پێشكەوتوو هاوكات لەگەڵ نرخێكی سەرنجڕاكێش، لەگەڵ وەشاندنی هۆنەر 8 ئێكس لە مانگی ئەیلولی رابردوو تا ئێستا 6 ملیۆن دانەی لێفرۆشراوە، بەشێوەیەكی گشتی زنجیرەی ئێكس50 ملیۆن دانەی لەسەرتاسەری جیهان لێفرۆشراوە .\nئەو سەركەوتنە بێ وێنەیەی كە تازەترین بەرهەمی مۆبایلی هۆنەر بەدەستیهێناوە و بڵاوبوونەوەی خێرای ماركەی بازرگانی لە شەونخوونی كۆمانیا هاتووە لە دابینكردنی داهێنان و دیزاینی تازە، بەدەستهێنانی چەندین خەڵات لەسەتاسەری جیهان گەواهی ئەم سەركەوتنەیە.\nدوو هەسارە دۆزراونەتەوە ئەگەری ژیانی تێدایە\nزانست :: 3 رۆژ پێش ئێستا\nهواوى جێگره‌وه‌ى سیستمى ئه‌ندرۆیدى ئاشكراكرد\nجیهان به‌كورتى: باوكێك دوو كچى خۆى ده‌كوژێت\nئه‌وشوێنه ئاشكرا بوو كه سبه‌ی مووچه وه‌رده‌گرێت\n"حكومه‌تى هه‌رێم مووچه‌ى هه‌زاران فەرمانبەر ده‌بڕێت"\nده‌سته‌ی گه‌شتوگوزار له‌سه‌ر گرانی نرخ هاته‌ده‌نگ\nدوو ئامۆزا كوژران\nچیرۆكی پشت وێنه‌ی خێزانه كورده‌کە ئاشكرا بوو\nجیهان به‌كورتى - پیاوێك به‌تۆمه‌تى ده‌ستدرێژی كردنه‌سه‌ر ژنێك له‌كاتى مه‌ساجكردندا ده‌ستگیر ده‌كرێت\nشێرێک هێرش دەکاتە سەر کۆمەڵێک کەمتیار... ئەنجامى ئەو جەنگە ببینە\nنیشانەکانی دووگیانی لە هەفتەی یەکەمەوە\nڤیدیۆ:ببینە چۆن کۆمەڵێک گەنج هێرش دەکەنە سەر کچە دەستگێڕێک\nلەماوەی چەند خولەكێكدا پەڵە و چرچیەكانی دەموچاوت بشارەوە\nئەمانە هێڵی سوورن لای لەدایکبووانی بورجی" گا، فەریک، گیسک"